Lahjoita nyt ja löydä brändisi/nimesi hankkeen videolta!\nHelsingin yliopiston viestinnän oppiaineeseen tarvitaan yhteisöviestinnän professoria. ProCom on tukena varainhankinnassa.\nTekeillä on lahjoituksia edistävä video, jonka lopputeksteihin liitetään lista niistä yrityksistä, yhteisöistä ja yksilöistä, jotka ovat lahjoituksen tehneet 17.5. mennessä.\nMikäli et halua nimeäsi videon lopputeksteihin, laita siitä viestiä Minna-Liisa Nurmilaaksolle (minna-liisa.nurmilaakso@procom.fi).\nVideolla kerrotaan lyhyesti perustelut professuurille. Lähtökohtana on se tosiasia, että yksityinen raha on tällä hetkellä ainoa lyhyen tähtäimen vaihtoehto saada Helsingin yliopiston yhteisöviestinnän opetuksen ja tutkimuksen taso pysymään korkealla.\nRahoituksen tavoitesumma ja aikataulu\nKerättävä summa kolmivuotiseen professuuriin on 360 000 euroa. Professuuri voidaan aloittaa heti, kun rahaa on tarpeeksi. Professuuri on ns. professor of practice. Valittavalla henkilöllä on sekä akateeminen oppiarvo että paljon käytännön kokemusta, ja hän on mahdollisesti ulkomaalainen.\nLahjoitukset ovat kaikki verovapaita. Yli 850 euron lahjoituksista saa todistuksen, joka kelpaa verovähennykseksi.\nLahjoitus on aina lahjoitus. Helsingin yliopistolla on kuitenkin olemassa omat vastikkeensa ja HY:n viestinnän oppiaine suunnittelee opetukseen ja tutkimukseen räätälöityjä vastikkeita yhdessä suurimpien lahjoittajien kanssa.\nPienemmätkin lahjoitukset yksityishenkilöiltä ovat tervetulleita!\nVarainhankinta etenee viestintäalan omien ihmisten parista yrityksiin, järjestöihin ja säätiöihin. On tärkeää osoittaa muille ammattiryhmille, että viestintäala arvostaa organisaatioviestinnän professuurihanketta. Tuleva professori toimii kaikkien organisaatioviestintää opettavien yliopistojen kanssa yhteistyössä, vaikka sijoituspaikkana onkin Helsingin yliopisto.\nTee lahjoitus rahaston sivuilla >>\nLue Helsingin yliopiston valtiotieteellisen tiedekunnan dekaanin Hannu Niemisen blogikirjoitus: Työelämäprofessuuri on mahdollisuus.\nLue lisää: ProCom kerää varoja yhteisöviestinnän professuurille\nLisätiedot: Elina Melgin, elina.melgin@procom.fi


Värien vankina: marraskuuta 2014\nLähettänyt Noora klo 9.57 Ei kommentteja:\nTänä viikonloppuna perjantaista sunnuntaihin Tampereen messukeskuksessa on euroopan suurimmat käsityömessut. Pari hallillista täyttyy käsitöistä, käsityötarvikkeista, käsityöyrittäjistä ja tietenkin asiakkaista -käsityönharrastajista. Messut on oivallinen tilaisuus ostaa suoraan tekijöiltä taidokkaita töitä, vaikkapa joululahjaksi.\nOmaa osastoa en messuilta ottanut, mutta on ilo olla mukana Suomen käsityöyrittäjien Käsityökorttelissa, joka koostuu Taidon tarina- näytöksestä sekä Kotimainen onkin kotimaista-näyttelystä. Kuskasin näyttelyyn ja näytökseen kaikkiaan 9 huonekalua :)\nSaatuani mööpelit halliin sisälle yritin olla vähän avuksi. Pikkasen pääsinkin ripustelemaan eteisen seinäkankaita ja kiinnittelemään mallinukeille päitä :) En tiedä oliko musta oikein mitään apua, mutta sainpahan ainakin ikuistettua sitä luovaa kaaosta, joka näyttelyn syntymiseen tarvitaan.\nNäyttelyyn valmistui eteinen, keittiö, lastenhuone, olohuone ja pukeutumishuone. Ja kaikki tietenkin kotimaisilla tuotteilla sisustettuna.\nNäyttelyssä on infopiste, jossa päivystää joka päivä yksi käsityöyrittäjä. Pisteestä on mahdollista saada infoa tuotteista ja tekijöistä sekä osallistua arvontaan. Palkintoina mitäs muutakaan kuin upeita kotimaisia käsityötuotteita!\nNäyttely ei ollut ihan valmis vielä kun lähdin, mutta en lähtisi tässä kaikkea muutenkaan paljastamaan. Menkää itse katsomaan! Ja jos satutte klo 13 nurkilla olemaan maisemissa, niin tsekatkaa näyttelyn vieressä E-hallissa myös Taidon Tarina. Silkkaa suomalaista käsityötä sekin.\nNäihin Taidon Tarinan-harjoituskuviin ja tunnelmiin päätän postauksen tällä erää. Messuillaan!\nTunnisteet: keittö, koti, kädentaito, käsin tehty, käsityö, käsityökortteli, käsityöyrittäjä, messut, sisustus\nOsallistun Tampereen kädentaitomessuilla marraskuun puolivälissä Suomen Käsityöyrittäjien näyttelyosastolle. Osa näyttelyyn menevistä huonekaluista on jo valmiina, mutta halusin tehdä mukaan myös jotain spesiaalia. Kuukausi pari sitten näin House of Simonen herkullisen värisistä nahkakukista kuvan ja siitä se ajatus sitten lähti.\nVintin perukoilta löytyi parhaat päivänsä nähnyt tehokalusteen Kilta-tuoli ja nyt pääsettekin näkemään kuinka klassikkokaluste saa jatkoa elämälleen.\nHomma alkaa jalkojen irroittamisella ja verhoilun purkamisella. Tässä kyseisessä kappaleessa vaahtomuovit oli aikoja sitten kuivuneet ja rapistuneet jauhoksi verhoilun sisälle. Kohtalaisen ällöä hommaa, kun putu kulkeutuu joka paikkaan.\nIstuinosan vaahtokumi oli jokseenkin vielä kasassa, mutta reunoiltaan sekin rapistunut. Nypin, revin ja raaputin senkin irti. Teräsharjakin on jo puolet piikeistään kadottanut, mutta pelittää vielä :)\nJa näin, tunnin verran siinä purkutouhussa vierähti. Karulta näyttää, mutta ei kauaa! Se olis sitten vaahtomuovin hakua tiedossa.\nVärkkäilen tuolia asiakastöiden lomassa, mutta pikku hiljaa homma etenee. Vaahtomuovit hankittu, leikelty ja liimattu paikoilleen. Vaahtomuovin päälle laitoin vielä vanun.\nSitten päästäänkin kankaan leikkuupuuhiin. Varstostani löytyy riittävästi turkoosia villakangasta, jonka pinta on huopamainen. Kiltatuolit sattavat olla vähän erilaisia muodoiltaan ja muoto saattaa myös vähän muuttua vaahtomuovin ja vanun takia. Käytin kankaaleikkuuseen kuitenkin olemassa olevaa kaavaani, sillä vaikutti riittävän hyvältä. Ja villakangastahan pystyy vähän muokkailemaan höyryllä.\nLeikkuun jälkee tietenkin ommeltiin. Ja jottei ihan tylsäksi kävisi niin päätin vetästä päällitikkaukset pinkillä langalla.\nJa sitten alkoi vääntö. Jonkin verran on silittämistä, venyttämistä ja hinkuttamista sekä kiskomista, repimistä ja nitomista, että päällinen saadaan paikoilleen.\nRungon etuosien verhoilun jälkeen oli vuorossa kukat. Aloitin niiden ompelun selkäkappaleeseen ennen sen kiinnitystä runkoon. Kukat on melko jäykkiä, joten irtonaiseen kankaaseen niitä oli helpompi ommella. Ensin reijät ja sitten muutama pisto pinkillä langalla.\nKun kukkia alkoi olla tarpeeksi, kiinnitin takaselän paikoilleen. Lisää käsinpistelyä siis! Takaselän jälkee ruuvasin jalkakehikon paikoilleen ja tsuumailin kukkamerta. Pistelin kukkia lisää sinne ja tänne: epäsymmetrisyys rules!\nValmista tuli! Kiltatuolin juju on pitkälti yllätyksessä. Etupuolelta tuoli on kuin mikä tahansa Kilta, mutta takana loistaa hehkuva kukkameri.\nNo tulihan siitä ihan kiva. Huomenna roudaan sen näyttelyyn Tampereen messukeskukseen, siitä lisää myöhemmin. Moido!\nLähettänyt Noora klo 10.39 3 kommenttia:\nTunnisteet: käsin tehty, käsityö, käsityökortteli, käsityöyrittäjä, messut, pinkki, puutarha, työ, verhoilu, värit


Ohjelman aikataulu | Periaateohjelma\nHome » Ohjelman aikataulu\nTule mukaan tekemään Vihreille periaateohjelmaa!\nVihreille kirjoitetaan parhaillaan uutta periaateohjelmaa kaudelle 2012 – 2020. Ohjelma hyväksytään puoluekokouksessa keväällä 2012. Ohjelmasta vastaa työryhmä, johon kuuluvat puheenjohtajat Sini Terävä ja Oras Tynkkynen sekä Eekku Aromaa, Anne Bland, Heikki Hiilamo, Miikka Keränen, Samuli Lintula, Rosa Meriläinen, Altti Moisala, Jani Moliis, Marja Pulkkinen, Terho Pursiainen, Heikki Sairanen ja Outi Ugas.\nTyöryhmä ei kuitenkaan kirjoita ohjelmaa yksin. Haluamme kuulla kommentteja ohjelmasta ja saada ideoita, mitä siinä pitäisi olla. Sitä varten on tämä blogi. Kaikki omalla nimellä kirjoitetut kommentit julkaistaan ja ne käsitellään työryhmän kokouksissa. Blogi elää vähintään puoluekokoukseen asti ja täällä käsitellään sekä ohjelman eri versioita että ohjelmatyössä ajankohtaisia teemoja. Toivomme aktiivista kommentointia.\nOhjelmatyön virallinen aikataulu on seuraava:\nSyys-lokakuussa ohjelmasta kirjoitetaan ensimmäinen versio.\n5.11. puoluehallitus käy lähetekeskustelun ohjelmasta.\n26. – 27.11. puoluevaltuuskunta käy lähetekeskustelun ohjelmasta.\nJoulu-tammikuussa työryhmä muokkaa ohjelmaa ja tekee siitä uuden version.\nTammi-helmikuussa ohjelma on Vihreän järjestökentän kommentoitavana.\nHelmi-huhtikuussa ohjelmaa työstetään vielä eteenpäin valmiiksi puoluekokousta varten.\n19. – 20.5.2012 ohjelma käsitellään ja hyväksytään puoluekokouksessa.\nKaikki ohjelman versiot tulevat kommentoitaviksi myös tähän blogiin. Keskustelua on lisäksi mahdollista käydä Vihreiden foorumilla. Viimeistään kenttäkierroksen aikana toivotaan Vihreiden järjestöjen ympäri Suomen järjestävän keskustelutilaisuuksia ohjelmasta. Kesällä Vihreiden jäsenille tehtiin jäsenkysely periaateohjelman teemoista. Kyselyjä saatetaan tehdä vielä lisää ohjelmaprosessin aikana.


Erikoisten tapahtumaketjujen takana väitetään olevan lähistöllä munkki, joka kummittelee talossa yhä. (KUVA: MVPhotos, Caters News)\nTässä talossa on tapahtunut kummia 1960-luvulta lähtien, eri tahot väittävät. (KUVA: MVPhotos, Caters News)\nTalo on kuuluisa munkista, joka kertomusten mukaan löytyi lähistöltä hirttäytyneenä 1500-luvulla. Munkkia syytettiin tytön raiskauksesta ja murhasta.\nKun Pritchardin perhe muutti taloon 1960-luvulla, talossa alkoi tapahtua kummia: valot sammuivat itsestään, huonekalut kääntyivät ympäri ja asunnosta kuului erikoisia ääniä, kuten koputusta, jolle ei löytynyt selitystä. Lisäksi perheen tytär Diane Pritchard http://www.is.fi/haku/?search-term=diane+pritchardväitti, että munkin kaapuun pukeutunut hahmo oli tarrannut kiinni hänen hiuksiinsa.\nLastenrattaiden väitetään pudonenen rappusia kuin itsestään. (KUVA: MVPhotos, Caters News)\nErikoinen tapahtumaketju keskellä yötä\nTarinat munkin hahmossa kummittelevasta hahmosta eivät ole vieläkään loppuneet.\nVastikään talossa yönsä vietti Archibaldin pariskunta, joka väittää ikuistaneensa kuviin erikoisen tapahtumaketjun, jossa lastenrattaat työntyivät rappusista itsestään keskellä yötä.\n– Se voi olla joku, joka halusi pelata kanssamme. Osa minusta ajattelee, että tämä on lapsellista. Se voi olla Black Monk, Steve Archibald http://www.is.fi/haku/?search-term=steve+archibaldkommentoi asiaa Daily Mailille.\nKuvan ottamisen aikaan oli yö. (KUVA: MVPhotos, Caters News)\nHaamubongaus on maailmalla suosittua, mutta tarinoita aaveista riittää myös Suomessa.\nKummitustarinat koottiin vastikään kirjaksi asti. Mauri Karvosen http://www.is.fi/haku/?search-term=mauri+karvosenkirja Aavetaloja ja ihmiskohtaloita ilmestyi tänä vuonna.\nAaveita on kirjan mukaan nähty niin Turun linnassa, Brinkhallin ja Hvitträskin kartanoissa kuin Katajanokan vankilahotellissakin.\nKansallisteatteria koskeva tarina http://www.iltasanomat.fi/matkat/art-2000001210813.htmlon kenties karmivin. Teatterissa puoli vuosisataa näytellyt Urho Armas Somersalmi http://www.is.fi/haku/?search-term=urho+armas+somersalmi(1888-1962) eli eläkkeelle jäätyään eristäytynyttä elämää vaimonsa Ailin kanssa.\nVanhat tapahtumat katkeroittivat kuitenkin erakoituneen Somersalmen mielen. Joidenkin tietojen mukaan Aili olisi estänyt hänen kansainvälisen näyttelijäuransa.\n12.4.1962 tapahtui näyttelijäpariskunnan viimeinen tragedia, kun Urho surmasi näyttelijäystäviltään saamallaan lahjakirveellä ja puukolla vaimonsa ja hirtti sen jälkeen itsensä kotinsa kylpyhuoneeseen.\nTapahtumaketjun jälkeisinä aikoina Somersalmen on kuvattu kulkevan verinen kirves kädessään Kansallisteatterin käytävillä. Somersalmen nähdään ilmestyvän myös pääjohtajan aitiossa ja lämpiössä. Tarinoiden mukaan hän ilmestyy tuolille ja haihtuu sitten usvaksi.\nLontoon 10 kuuluisinta kummituspubia


MasterTop BC 329. Kaksikomponenttinen PU-pinnoite, liuotteeton, vähäpäästöinen, elastinen, pigmentoitu, ääntävaimentava ja itsetasoittuva aluskerros - PDF\nDownload "MasterTop BC 329. Kaksikomponenttinen PU-pinnoite, liuotteeton, vähäpäästöinen, elastinen, pigmentoitu, ääntävaimentava ja itsetasoittuva aluskerros"\n1 TUOTEKUVAUS MasterTop BC 329 on kaksikomponenttinen, liuotteeton ja vähäpäästöinen (AgBB), itsetasoittuva lattian aluskerros, joka kovettuu pehmeäksi ja elastiseksi materiaaliksi. MasterTop BC 329 käytetään elastisena aluskerroksena korkean äänenvaimennuksen MasterTop dB ja dB polyuretaanilattiajärjestelmissä. Kovettuneet järjestelmät ovat erinomaisia mekaaniselta kestävyydeltään ja niillä on hyvä suorityskyky äänenvaimennuksessa. KÄYTTÖKOHTEET MasterTop BC 329 käytetään elastisena aluskerroksena, joka muodostaa pohjan kävelymukavuudelle MasterTop dB ja MasterTop dB lattiajärjestelmissä (katso myös järjestelmän tuotekortti), joita käytetään asennuksissa esimerkiksi: Sairaaloissa ja ikäihmisten asunnoissa Kouluissa Kirjastoissa Toimistoissa Kahviloissa ja ruokaloissa Kaupoissa ja supermarketeissa Päivä ja hoitokodeissa sekoita pohja huolellisesti moneen kertaan, jotta varmistat, että aineet ovat kunnolla sekoittuneet. Pidä sekoittimen terät koko ajan seoksessa ilmakuplien välttämiseksi. ÄLÄ KAADA MASSAA ALUSTALLE ALKUPERÄISESTÄ ASTIASTA. Kun A- ja B-komponentit on huolellisesti sekoitettu homogeeniseksi massaksi, kaada se uuteen astiaan ja sekoita vielä minuutin ajan. MasterTop BC 329 kaadetaan valmistellulle alustalle ja levitetään hammastetulla lastalla tai säätölastalla (kumi tai teräs). Kuplat tulee poistaa piikkitelaamalla. Materiaalin kovettumiseen vaikuttavat ympäristön, materiaalin ja alustan lämpötila. Alhaisissa lämpötiloissa kemialliset reaktiot hidastuvat. Tämä pidentää työstettävyys-, aukiolo- ja kovetusaikaa. Korkeat lämpötilat nopeuttavat kemiallisia reaktioita, mikä puolestaan vastaavasti lyhentää yllä mainittuja aikoja. Täydellinen kovettuminen edellyttää, etteivät materiaalin, alustan eikä levityksen lämpötilat laske alle minimin. Alustan lämpötilan tulee olla vähintään 3 C yli kastepisteen levityksen aikana sekä vähintään 8 tuntia asennuksen jälkeen (15 C:ssa). OMINAISUUDET JA EDUT Vähäpäästöinen (AgBB) Pehmeä, elastinen ja saumaton Korkea kävelymukavuus Ääntävaimentava (16-20 db) Halkeamansilloituskyky Helppo levittää Erinomaiset itsetasoittuvat ominaisuudet Voidaan asentaa asfaltille ja muille alustoille sopivan pohjustuksen ansiosta LEVITYSMENETELMÄ MasterTop BC 329 toimitetaan oikeassa suhteessa olevissa pakkauksissa. Ennen sekoitusta esikäsittele sekä A- ja B-komponentit C asteiseksi. Sekoita A- komponentti tasalaatuiseksi massaksi. Kaada koko B- komponentti A-komponentin astiaan. ÄLÄ SEKOITA KÄSIN. Sekoita mekaanisella sekoittimella erittäin hitaasti (n. 300rpm) vähintään 3 minuutin ajan. Kaavi astian sivut ja ALUSTAN ESIKÄSITTELY MasterTo BC 329 asennetaan alustalle, joka on pohjustettu epoksi tai polyuretaanipohjusteella. Pinnan, tulee olla rakenteellisesti kestävä eikä siinä saa olla öljyä, rasvaa, maalia tai mitään irtonaista tai aineita, jotka saattaa haitata tuotteen tartuntaa. Alustan valmistelun jälkeen alustan (tarkista hyväksytyllä vetokoelaitteella kuormituksen ollessa 100 N/s) vetoluujuden tulisi olla yli 1,5 N/mm2. Alustan jäännöskosteus ei saa olla enempää kuin 4% (tarkista esim. CM-laitteella). Alustan lämpötilan tulee olla vähintään 3 C yli kastepisteen. Varmista, että kosteuseristys on kunnollisesti asennettu ja ehjä.\n2 MENEKKI MasterTop dB: n. 1,8 kg/m² MasterTop dB: n. 2,5-3,0 kg/m² Katso lisätietoja MasterTop dB ja MasterTop dB järjestelmien tuotetiedoista. SUOJAVÄLINEIDEN PUHDISTUS Uudelleen käytettävät työkalut tulee puhdistaa huolellisesti MasterTop CLN 44:llä tai esim. liuotinnaftalla. PAKKAUS MasterTop BC 329 toimitetaan 15 kg:n käyttöpakkauksissa. VÄRIT Harmaa. avotulen läheisyydessä. Katso käyttöturvallisuustiedotteesta lisätietoja turvallisuusvaroituksista, kuljetussäädöksistä ja jätehuollosta. Paikallisen toimialajärjestön ja/tai muiden viranomaisten asettamia ja epoksihartsien käsittelyyn liittyviä turvallisuus- ja hygieniamääräyksiä on noudatettava. OTA YHTEYTTÄ Jos tarvitset lisätietoja, älä epäröi ottaa yhteyttä: BASF Oy PL RIIHIMÄKI Puh VARASTOINTI Varastointi alkuperäisissä pakkauksissa kuivissa olosuhteissa C lämpötilassa. Älä altista suoralle auringonvalolle ja pidä lämpötila edellä mainituissa rajoissa. Edellä mainituissa oloissa säilytettynä tuote säilyy 6 kuukautta. Maksimaalinen säilyvyysaika edellä mainituissa olosuhteissa, katso tuotteen Parasta ennen päiväys. EU ASETUS 2004/42 (DECOPAINT GUIDELINE) Tämä tuote vastaa EU-direktiiviä 2004/42/EG (DecoPaintdirektiivi) mukainen eikä ylitä VOC-rajoitusta (Stage 2, 2010). EU-direktiivin 2004/42 mukaan suurin tuoteluokalle IIA/j sallittu VOC-arvo on 500 g/l (rajoitus: Stage 2, 2010). MasterTop BC 329:n VOC-pitoisuus on < 1 g/l (käyttövalmiissa tuotteessa). KÄSITTELY/VAROTOIMET Kovetettuna MasterTop BC 329 on fysiologisesti vaaratonta. Tämän materiaalin käyttö edellyttää seuraavia suojatoimia: Pidä suojakäsineitä, -laseja ja vaatteita. Vältä kosketusta ihon ja silmien kanssa. Mene lääkäriin, jos tuotetta menee silmiin. Vältä höyryjen hengittämistä. Älä syö tai tupakoi työskennellessäsi tuotteen kanssa äläkä työskentele\n3 Tekniset tiedot* Sekoitussuhde Tiheys Viskositeetti Käyttöaika A-komponentti B-komponentti Sekoitus A-komponentti B-komponentti Sekoitus paino-osissa tilavuusosissa 100 : 44 3 : 1 0,85 1,11 0, min. 25 Uudelleenpinnoitusajat Täysin kuivunut/kemikaalien kestävä h d min.12 max. 2 d 7 Alustan ja ympäristön lämpötilat Suurin sallittu ilman suhteellinen kosteus Mikä tahansa lämpötila ( C) C C min. 8 max. 30 % 75 Tekniset tiedot kovettuneesta materiaalista* Shore-A kovuus 7 vrk:n jälkeen 63 Vetolujuus DIN N/mm 2 1,7 Murtovenymä DIN % 80 * Edellä olevat arvot ovat ohjeellisia eikä niitä tule käyttää rakennesuunnitelmien perustana.\n4 CE-MERKINTÄ EN MUKAAN BASF Coatings GmbH Donnerschweer Str. 372, D Oldenburg EN 13812: 2002 EN 13813: SR-B1,5-AR1-IR4 Synteettinen hartsitasoite sisäkäyttöön Perusominaisuudet Paloluokka Syövyttävien aineiden vapautuminen Vedenläpäisevyys Suorituskyky Cfl-s1 SR Kulutuskestävyys < AR 1 Tartuntalujuus > B 1,5 Iskunkestävyys > IR 4 Melun eristys Äänen absoprtio Lämmön eristys Kemiallinen kestävyys = Suoritustasoa ei ole määritelty. Suoritustaso määritelty järjestelmässä MasterTop dB.\n5 Vastuuvapauslauseke: Ottaen huomioon paikallisten olosuhteiden ja tuotteidemme käyttökohteiden suuret erot nämä tekniset tuotetiedot ovat tarkoitettu vain yleiseksi ohjenuoraksi. Nämä tiedot perustuvat tämänhetkisiin tietoihimme ja kokemuksiimme. Asiakas on velvollinen itse huolellisesti testaamaan tuotteen sopivuus suunniteltuihin käyttökohteisiin. Asiakkaan tulee ottaa yhteyttä tekniseen tukeen tarkistaakseen tuotteen sopivuus kohteisiin, joita ei erikseen mainita teknisten tuotetietojen "Käyttökohteet"-kohdassa. Tuotteen käyttäminen teknisten tuotetietojen Käyttökohteet-kohdassa mainitsemattomiin käyttökohteisiin ilman BASF:n konsultointia ja siitä mahdollisesti aiheutuvat vahingot ovat täysin asiakkaan vastuulla. Kaikkia tässä mainittuja kuvauksia, piirroksia, valokuvia, tietoja, tunnuslukuja, painoja jne. voidaan muuttaa ilman ennakkovaroitusta eivätkä ne edusta sopimuksessa säädettyä tuotetta. Tuotteidemme vastaanottajan yksinomaisella vastuulla on noudattaa mahdollisia omistusoikeuksia sekä olemassa olevia lakeja ja ehtoja Viittaukset tuotenimiin tai muihin yrityksiin eivät ole suosituksia eivätkä ne estä muiden vastaavien tuotteiden käyttöä. Teksteissämme ainoastaan kuvataan tuotteidemme ja palvelujemme ominaisuuksia, ne eivät ole mitään takuita. Emme vastaa mahdollisista puutteista tai virheistä tuotetiedotteidemme tiedoissa, paitsi jos kyse on tahallisuudesta tai törkeästä huolimattomuudesta. Edellä sanottu ei sulje pois tuotevastuulain mukaisia vaatimuksia.\nMasterTop BC 375 N. Kaksikomponenttinen, pigmentoitu, liuotteeton, matalapäästöinen, itsestään siliävä polyuretaanipinnoite TUOTEKUVAUS KÄYTTÖKOHTEET\nTUOTEKUVAUS MasterTop BC 375 N on kaksikomponenttinen, pigmentoitu, liuotteeton, matalapäästöinen, itsestään siliävä. KÄYTTÖKOHTEET MasterTop BC 375 N pinnoite soveltuu keskiraskaassa käytössä oleville\nMasterTop P 617 TUOTEKUVAUS KÄYTTÖKOHTEET\nTUOTEKUVAUS MasterTop P 617 on liuotteeton (kokonaan kiinteä), matala viskositeetiltaan, kaksiokomponenttinen epoksihartsipohjainen pohjuste. KÄYTTÖKOHTEET MasterTop P 617 on suunniteltu käytettäväksi\nMasterTop TC 941. Innovatiivinen pintamaali kestäviin ratkaisuihin, poikkeuksellinen puhdistettavuus ja naarmuuntumiskesto TUOTEKUVAUS\nTUOTEKUVAUS MasterTop TC 941 on kiinteä, liuotteeton, vääpäästöinen, pigmentoitu kaksikomponenttinen polyuretaanipinnoite, joka kuivuu puolikiiltäväksi pinnaksi. KÄYTTÖKOHTEET MasterTop TC 941 on suunniteltu\nMasterSeal TC 259 TUOTEKUVAUS KÄYTTÖKOHTEET OMINAISUUDET JA EDUT RIITTOISUUS. LEVITYS (a)pinnan valmisteleminen VIIMEISTELY JA PUHDISTUS PAKKAUS VÄRI\nTUOTEKUVAUS MasterSeal TC 259 on pigmentoitu, liuotinpohjainen, yksikomponenttinen, kosteuskovettuva, UV:n ja sään kestävä, suojaava pintamaali. Se pohjautuu korkealaatuisiin alifaattisiin polyuretaaniprepolymeereihin.\nVesihöyryn läpäisevyys CO 2:n läpäisevyys. Tarttuvuus lämpöyhteensopivuustestin jälkeen Jäätymis-sulamisjaksotus jäänpoistosuolojen ja ukkossadetuksen\nTUOTEKUVAUS MasterSeal M 808 on kaksikomponenttinen elastinen polyuretaanikalvo, 100% kiintoainepitoisuus, korkea kemiallinen ja kulumisen kestävyys. Hyväksytty suoraan kosketukseen talousveden ja elintarvikkeiden\nMasterSeal M 811 TUOTEKUVAUS. LEVITYSMENETELMÄ (a) Pinnan valmistelu KÄYTTÖKOHTEET OMINAISUUDET JA EDUT\nTUOTEKUVAUS MasterSeal M 811 on kaksikomponenttinen polyureahybridi-vedeneristekalvo. Se on erittäin reaktiivinen ja se pitää levittää vain kaksikomponenttisia tuotteita varten suunnitellulla ruiskukalustolla\nMasterTop BC 308. Kaksikomponenttinen, kirkas ja liuotteeton epoksilakka TUOTEKUVAUS KÄYTTÖKOHTEET OMINAISUUDET JA EDUT KÄYTTÖOHJEET\nTUOTEKUVAUS MasterTop BC 308 on liuotteeton, matalaviskoosinen, kirkas ja nestemäinen kaksikomponenttinen epoksilakka. KÄYTTÖKOHTEET MasterTop BC 308 on suunniteltu käytettäväksi sisätiloissa koristeellisten\nMasterTop P 617RC. 2-K epoksipohjuste, sopii käytettäväksi alhaisissa lämpötiloissa ja kovettuu nopeasti, TUOTEKUVAUS KÄYTTÖKOHTEET\nTUOTEKUVAUS MasterTop P 617RC on erittäin reaktiivinen, alhaisissa lämpötiloissa kovettuva, alhainen viskositeetiltään,, kaksikomponenttinen epoksipohjuste joka kovettuu nopeasti vallitsevassa lämpötilassa\nMasterTop BC 378. Kaksikomponenttinen, liuotteeton, itsestään siliävä ja kemikaalien kestävä epoksipinnoite TUOTEKUVAUS KÄYTTÖKOHTEET\nTUOTEKUVAUS MasterTop BC 378 on liuotteeton, kaksikomponenttinen, epoksiartsipinnoite, jolla on yvä kemikaalien kestävyys. MasterTop BC 378 täyttää Saksan sääösten vaatimukset pojaveen suojelussa (WHG,\nMasterSeal M 251. Yksikomponenttinen PU-runkomassa, UV-valon ja säänkestävä pinnoite parvekkeille, kirkas tai pigmentoitu TUOTEKUVAUS KÄYTTÖKOHTEET\nTUOTEKUVAUS (pigmentoitu) ovat yksikomponenttisia, kosteuskovettuvia polyuretaanipinnoitteita, joissa on erinomainen UVvalon ja säänkesto. Ne kovettuvat muoostaen kovan elastisen kalvon, joka kestää yvin\nMasterSeal M 800. Kaksikomponenttinen, pigmentoitu, elastinen, reaktiviinen, ruiskutettava (koneasennus) vedeneristekalvo lyhyellä kovetusajalla\nTUOTEKUVAUS MasterSeal M 800 on kaksikomponenttinen vedeneristekalvo. Se on erittäin reaktiivinen ja voidaan levittää vain erityisellä kaksikomponenttisia tuotteita varten suunnitellulla ruiskukalustolla.\nMasterTop P 615. Lokakuu 2016 TUOTEKUVAUS KÄYTTÖALUE OMINAISUUDET JA EDUT\nTUOTEKUVAUS MasterTop P 615 on liuotteeton, matalaviskoosinen, kaksikomponenttinen epoksiartsipojainen pojuste käytettäväksi EP- ja PU- lattiapinnoitejärjestelmien alle. Pojusteella on yvä tartunta polyuretaanipinnoitteeseen\nMasterSeal M 689. Erittäin elastinen, huippunopeasti kovettuva, ruiskutettava sataprosenttinen polyureapinnoite vesieristykseen\nKUVAUS MasterSeal M 689 on kaksikomponenttinen, voimakkaasti reaktiivinen ja sitä voi levittää vain erityisellä kuumaruiskutuslaitteella. KÄYTTÖKOHTEET MasterSeal M 689 toimii erilaisissa vesieristeissä,\nPIKALIIMA TUOTEKUVAUS SCANTECH PIKALIIMA on erittäin juokseva syanoakrylaattiliima kumin, muovin ja huokoisten materiaalien liimaamiseen. Liima toimii kapillaarivoiman avulla, jolloin se voidaan levittää


Muusikoiden.net - Keskustelu - "Eri muotoiset" otelaudan nauhat? Vaikea selittää. Katso kuva! (2/2)\nancci: Hmm kyllä mä luulen että voi kuullostaa tietynlaiset jutut epävireisiltä. Jos kitarat soittavat stemmoja oktaaveina. Pelkistettynä tyyliin:\nNo yksinkertaiset stemmajutut on helppo korjata aivan pienellä venytyksellä ja näin tuleekin melkein aina vaistomaisesti tehtyä. Jos on useampi kielisoitin, niin yleensä siinä hakeutuu jonkinlainen keskivire. Mä uskon myös tohon mitä vireisempää, sen vireisempää -juttuun, sillä siinä pääsee tavallaan lähemmäksi valmiiksi ja sitten tarvinnee korjata vähemmän. Kyllähän sen eron kuulee jos huolimattomasti soittaa vaikka just hyvässä vireessä olevan pianon kanssa. Ei sitä pianon temperointia kannata lähtee sen takia muuttamaan. Analoginen juttu kitaran kanssa, TT:t kaikille vaan.\nPopedan costilla on jossain kitarassa tollaset ja samoin petanderin markku niitä on kehunut hyväksi.\n12.12.2012 18:31:08 (muokattu 12.12.2012 18:32:30)\nMahtaa olla työläät tehdä? Nauhaurat täytynee jyrsiä tms. sahaamisen sijaan ja sitten vielä nauhojen taivuttelu sopivaan muotoon...\nVai tehdäänköhän nuo jollain CNC-koneella tms? Nauhoille toki voi sarjatuotannossa tehdä muotit joiden välissä prässätään mutkille.\nToimvatko nuo muuten kaikissa sävellajeissa vai onko vireisyys optimoitu tiettyyn sävellajiin eli joka sävellajille pitäisi sitten olla oma kitara?\n12.12.2012 19:26:35 (muokattu 12.12.2012 19:27:42)\nMurgo: Toimvatko nuo muuten kaikissa sävellajeissa vai onko vireisyys optimoitu tiettyyn sävellajiin eli joka sävellajille pitäisi sitten olla oma kitara?\nAmpukaa jos olen väärässä, mutta eiköhän tuo ole pianon (ja peruskitaran) tavoin tasavireiseksi tehty, jolloin juuri kaikkien sävellajien pitäisi soida samalla tavalla...\nMcNulty: Joissain soinnuissa sen kyllä huomasi, tosin en päässyt siten testaamaan että ois ollut normiskeba ja TT-nauhainen samanaikaisesti soimassa. Mutta sen kun vuorotellen kokeili niin kyllä nuo TT-nauhat varsinkin tuolla nauhaväleillä 1-5 vaikuttaa avoimen ja barre-soinnun vireisyyteen.\nOk, kiitti. Pitää hakeutua ihan testaamaan joskus.\nJuutas: Ampukaa jos olen väärässä, mutta eiköhän tuo ole pianon (ja peruskitaran) tavoin tasavireiseksi tehty, jolloin juuri kaikkien sävellajien pitäisi soida samalla tavalla...\nSehän riippuu minkä kaavan mukaan on temperoitu. Kitara siis yrittää olla tasavireinen jo valmiiksi, mutta vaatii avoimien kielien viritykseltä tarkkuutta: http://paraglider.hubpages.com/hub/Equal-Temperament-Guitar-Tuning\nJostain syystä tasavireisistäkin soittimista bongaa yleensä heti mitä sävellajia soitetaan, joten jotain väriä sinne jäänee silti käytännössä.\nMurgo: Mahtaa olla työläät tehdä? Nauhaurat täytynee jyrsiä tms. sahaamisen sijaan ja sitten vielä nauhojen taivuttelu sopivaan muotoon...\nKäsittääkseni TT myy otelautoja ja kauloja valmiina. Nauhat valetaan muotteihin, tästä syystä esim. teräsnauhoja ei ole saatavilla TT-formaatissa.\nJa kai sitä joku on jo jonkinlaiset jigit noiden TT-kaavojen nauhaslottien sahaamiselle toteuttanut :)\n13.12.2012 10:47:45 (muokattu 13.12.2012 10:49:08)\nLuulo siitä, että TT-nauhaisen kitaran täsmällisyys aiheuttaisi bändin kokonaisvireen ristiriitaisen soinnin, on aivan turha. Monesti kitara on solistin osassa, ja kompatessakin varsin esillä, joten ihmisen korva ei rekisteröi sitä vire-eroa vaikkapa basson kanssa, vaan basso "sulautuu" kitaran vireeseen heittämällä (jos siis basso on vireessä). Näiden asioiden johdosta myös hyvät blueskitaristit kuulostavat hyviltä, vaikka soittaisivatkin epävireisillä kitaroilla verrattuna vaikka TT-kitaraan, koska äänet on musiikki-kontekstissa, jossa kokonaisuus on se, minkä korva rekisteröi. Sama juttu, jos bändissä on kiippari. Kiippari antaa sen vireen lopullisen korrektiuden, jota muut kielisoittimet "seuraa".\nKyse on niin pienistä eroista näiden TT-nauhojen ja tavallisten nauhojen välillä, että voidaan puhua siitä, että TT-nauhat vain "selkeyttää" sointia.\nJa kyllä olen testannut sellaista. Juurikin tätä Ambituksen kitaraa.\n13.12.2012 13:29:43 (muokattu 13.12.2012 13:29:55)\nVäittäisin myös, ettei kitara ole edes noillakaan nauhoilla ikinä lähelläkään täydellistä virettä. Siihen kun vaikuttaa virityksen tarkkuus, kitaran muut säädöt, kielen painamisen voimakkuus, mahdollinen pieni tarkoitukseton bendaaminen, näppäilyn tai plektran käytön voimakkuus jne.\nImo mitä parempaan vireeseen yksikin osa-alue bändistä pääsee sitä lähempänä parempaa virettä kokonaisuutena ollaan.\n0.068 D28 0


Työnhakijat - Ehta Henkilöstöpalvelut\nTutustu avoinna oleviin työpaikkoihimme tai jätä meille avoin työhakemus, näin pääset käsiksi myös piilotyöpaikkoihimme. Me olemme sinuun yhteydessä hakemuksesi saavuttua. Pohditaan yhdessä, mikä työpaikka olisi sinulle se oikea.\nMe Ehdalla helpotamme työnhakuasi ja autamme löytämään työn, jossa oikeasti viihdyt\nRekryprosessin aikana olemme jatkuvasti tukenasi ja pidämme sinuun aktiivisesti yhteyttä. Meidän kauttamme voit työllistyä niin vuokratyöntekijäksi kuin suoraan yrityksen listoille. Etsimme osaajia ja innokkaita tekijöitä, anna asenteesi näkyä työhakemuksessasi.\nTyöllistämme seuraaville aloille:\nKuljetus ja terminaali\nKunnossapito ja siivous\nMuovi- ja metalliteollisuus\nPuu- ja sahateollisuus\nRavintola ja huoltoasema\nMonet yritykset päättävät ulkoistaa rekrytointinsa ja työsuhdeasiansa meille, kun yrityksellä itsellään ei ole aikaa tai kokemusta, tai jos työvoiman tarve on yllättävä.\nHenkilöstövuokrauksessa velvollisuudet on jaettu työnantajan (henkilöstöpalveluyritys) sekä työskentely-yrityksen (käyttäjäyritys) kanssa. Yhdessä me huolehdimme, että vuokratyöntekijä saa tehtävään kunnon perehdytyksen ja myös selkeän tiedon siitä, mitä odottaa työsuhteelta.\nVuokratyöntekijöiden kohdalla noudatetaan samoja pelisääntöjä kuin käyttäjäyrityksen muidenkin työntekijöiden kanssa, eli samasta työstä saadaan samaa palkkaa. Vuokratyökin on ihan oikeaa työtä, eikä mitään kikkailua.\nRekrytointien ja henkilöstöpalveluiden lisäksi Ehta tarjoaa myös NUOTTI-valmennusta.


Suklainen kermakakku - Ewelyn's Cakeheaven - Vuodatus.net\nTässä lisää sisustuskutsujen tarjoilua. Tämän kakun teossa ei ole suklaata säästelty, sekä kakkupohjassa että välissä on suklaata, niinkuin myös päällä. Nyt kokeilin myös ensimmäistä kertaa koripunosta reunalle. Ei mennyt ihan nappiin, muutamassa kohdassa pääsi valahtamaan, mutta eihän sitä opi ja kehity muutaku tekemällä =)\nPohjana kaakaokakkupohja, missä suklaarouhetta. Väliin tein valkosuklaamoussen flora vispistä ja valkoisesta suklaasta. Molempiin kerroksiin sivelin ennen mousseen laittoa lemon curdia, joka antoi kivan lisämaun kakulle.\nPäällinen on tummaa suklaata, ja kuviot tein kuvioraapalla. Ruusu sokerimassaa ja samoin lehdet. Ihastuin valkoisen ruusun ja kultaisten lehtien yhdistelmään, joita olen nähnyt muutamassa blogissa. Tässä siis oma versioni. Molempien pinnalla lisäksi helmiäishohdetta.\nLähettänyt: ewelynin - 8.7.2008 klo 20.12


Ajankohtaista | Suomen palveluohjausyhdistys ry\nSpo ry järjestää yleisöiltoja verkossa myös vuonna 2021. Tässä esittelyt kevään tilaisuuksista. Onko sinulla ideoita tai toiveita yleisöiltojen aiheiksi jatkossa? Nämä tilaisuudet ovat ilmaisia ja…\nBlogi: Tunteet asiakastyössä\nOsallistuin jonkin aikaa sitten luentotilaisuuteen, joka käsitteli tunteiden kiihtymistä ja niiden hallintaa asiakastyössä. Pitää myöntää, että odotin englantilaiselta asiantuntijalta ehkä liikaa,…\nUsein törmäämme kysymykseen siitä, onko ihminen peremmiltään hyvä vai paha, egoisti vai altruisti. Joululahjaksi saamani Rutger Bergmanin kirja ”Hyvän historia – Ihmiskunta uudessa valossa” valottaa…\nOsallistuin jokin aikaa sitten pedagogi ja professori Gunilla Avbyn pitämään seminaariin kriittisestä reflektiosta työssä. Seminaari oli kaikin puolin hyvä ja sain sen kautta uusia ajatuksia oppimisen…\nJotenkin minulla on se tuntuma, että nyt ollaan nuorten tukemisessa hoksahtamassa aivan vääriin uomiin tai sitten ollaan todellakin vasta löytämässä se, mikä toimii ja mikä on totta. En pidä itseäni…\nBlogi: Mielenterveyskuntoutuja palveluohjauksen asiakkaana\nMielenterveyden järkkyminen horjuttaa usein myös verkoston tasapainoa ja vaarana on, että asiakkaasta muodostuu passiivinen hoidon kohde. Palveluohjauksessa on tärkeää tukea asiakkaan omaa…\nVieraileva blogi: Koko elämä pienillä sanoilla\nLue julkaisu alla olevasta linkistä.\nViime aikojen psykoterapiatietojen julkistamiseen liittyvät seikat ovat saaneet minut taas ajattelemaan rajankäyntiä PO:n ja psykoterapiatyön välillä. Jotakin erityistä siinä rajankäynnissä on, koska…\nMoniammatillisuus on puhuttanut myös sosiaali- ja terveysalaa vuosia. Asiakkaan ja myös ammattilaisen kannalta se on tärkeä lenkki. Verkostot yhdistävät meidän kaikkien työtä, mutta siinä on tiettyjä…\nBlogi: Kuka palveluohjauksen omistaa?\nNykyaikaisissa organisaatioissa asioille, projekteille ja kehittämistehtäville määritellään usein ”omistaja”, joka vastaa asian, projektin tai kehittämistehtävän edistämisestä kokonaisuudessa.…\nKun Ala-Nikkola ja Sipilä käänsivät Case management käsitteen suomeksi, he käyttivät termiä yksilökohtainen palveluohjaus. Vuosien saatossa tuo sana yksilökohtainen on tippunut pois ja nykyään…\nCovid-19-koronaviruksen levitessä maailmanlaajuiseksi pandemiaksi keväällä 2020, vähemmälle huomioille jäi Suomessa tehdyn perustulokokeilun tulosten julkistus ja johtopäätökset. Suomessa toteutettiin…\nBlogi: Määritelläänkö köyhyys käsitteenä liian yksiselitteisesti?\nMääritelläänkö köyhyys tai syrjäytyneisyys käsitteinä liian yksiselitteisesti? Vai paljastiko korona epidemia jotakin oleellista köyhyydestä ja syrjäytyneisyydestä käsitteinä laajemminkin, kun…\nTärkein kysymys palveluohjauksessa on minkälainen palveluohjaus johtaa asiakkaan parempaan elämään ja arjen hallintaan. Suomen Palveluohjausyhdistys, SPO on itse asiassa perustettu juuri tämän…


Heinola teki historiallisen liikkeen lastensuojelussa – 10 uuden työntekijän palkkaaminen kannatti | Yle Uutiset\nHeinola teki historiallisen liikkeen lastensuojelussa – 10 uuden työntekijän palkkaaminen kannatti\nHeinolassa sijoitetaan aiempaa vähemmän lapsia kodin ulkopuolelle. Kaupunki säästää nyt noin miljoona euroa vuosittain verrattuna parin vuoden takaisiin lastensuojelumenoihin.\n28.11.2014 • Päivitetty 28.11.2014 13:04\nHeinola panostaa lastensuojelussa ennaltaehkäisevään työhön\nKaupunki palkkasi pari vuotta sitten kymmenen uutta perhetyöntekijää\nKodin ulkopuolelle sijoitettujen lasten määrä on vähentynyt\nKaupungin säästöt ovat miljoonaluokkaa vuosittain\nVielä pari vuotta sitten Heinolan lastensuojelu paini isojen pulmien kanssa. Menot olivat kasvaneet roimasti ja huostaanottoja oli paljon.\nHuostaanottotilastoissa Heinola on ollut aina ennen Suomen kärkisijoilla.\nKaupunki pohti lastensuojelulaitoksen rakentamista, mutta päätyikin palkkaamaan kymmenen uutta työntekijää lastensuojelun perhetyöhön.\n– Heinolan asukamäärään suhteutettuna tämä on historiallinen satsaus. Meidän poliittiset päätöksentekijämme ovat toimineet siinä hyvin viisaasti, kehuu sosiaalipalvelujohtaja Päivi Nykänen.\nMyös perhekeskuskoordinaattori Kirsi Mäkelän mukaan oli hyvä ratkaisu palkata lisää työntekijöitä sen sijaan, että olisi rakennettu lisää seiniä.\n– Olen erityisen iloinen siitä, että meillä on oikeasti käännetty laivaa niin, että panostamme ennaltaehkäisevään työhön.\nAjoissa tuleva apu lisää hyvinvointia ja säästää rahaa\nHeinolalaisia lapsia ja nuoria on nyt sijoitettuna kodin ulkopuolelle noin 60, kun enimmillään määrä on ollut lähempänä sataa.\nKun laitoksessa asuvan lapsen hoito voi maksaa esimerkiksi 250 euroa vuorokaudelta, syntyy ennaltaehkäisevällä työllä myös säästöjä.\nVuonna 2012 lastensuojelun menot olivat Heinolassa 3,5 miljoonaa. Viime vuonna luku oli noin miljoona euroa vähemmän. Tärkeämpää on kuitenkin se, että perheitä autetaan ennen kuin tilanne kriisiytyy täysin, muistuttaa Päivi Nykänen.\nOlen erityisen iloinen siitä, että meillä on oikeasti käännetty laivaa niin, että panostamme ennaltaehkäisevään työhön.\n– Ei näitä asioita voi edes loppujen lopuksi euroissa mitata. Hyvinvoinnin lisääntyminen on niin arvokasta, että nämä ovat pieniä summia.\nNykäsen mukaan lapsia joudutaan aina jonkin verran ottamaan huostaan ja sijoittamaan kodin ulkopuolelle, mutta ennaltaehkäisevän työn pitää olla pääosassa lastensuojelussa.\n– Sitä tapahtuu, että perheessä on jokin vaikea tilanne, esimerkiksi päihdeongelma tai mielenterveysongelma, ja joudutaan sijoittamaan kodin ulkopuolelle. Mutta tällä uudella ajattelumallilla pyrimme siihen, että sijoitukset olisvat mahdollisimman lyhytkestoisia.\n– Julkisuudessa puhutaan paljon ennaltaehkäisevästä työstä ja perhetyöstä. Tietysti totuus on se, että joillakin perheillä on niin vaikeita tilanteita, että sijoitus on lapsen tai nuoren etu.\nYhä useampi perhe hakee apua perheneuvolasta – lapset voivat vanhempiaankin huonommin 28.11.2014\nHeinola etsii keinoja lastensuojeluun 27.4.2011\nKotimaaLastensuojelujärjestötLastenhuoltoPäivi NykänenHuostaanottoSosiaalipalvelutLapsetKansalaisjärjestötTyöntekijän palkkaaminenPerhetyöPerheetKaupungitSijaisvanhemmuusLapset ja nuoretKriisipalvelutSosiaalityö


Arabianranta.fi - Yrittäminen Arabianrannassa\nEtusivu » Yrittäminen » Yrittäminen\nArabianranta on Helsingin syntysijan lisäksi myös Helsingin teollistumisen alku. Vanhankaupunginkosken partaalla oli toiminut jo vuosisatoja puurakenteisia myllyjä, ja vuonna 1870 samalle paikalle nousi uusi vesilaitos. Vesivoimalan, Helsingin ensimmäisen vedenpuhistamon lisäksi pumppulaitos alkoi pumpata saarella sijainneista altaista puhdistettua vettä kaupunkilaisille v. 1876.\nMyös Arabian tehtaan perustaminen sijoittuu 1800-luvun lopulle, jolloin ruotsalainen posliinitehtailija Rörstrand sai vuonna 1874 Keisarillisen Senaatin luvan perustaa Suomeen posliinitehdas. Tehdasrakennukset nousivat silloiselle Kaanaanmaan niittyalueelle, ja ne nimettiin vieressä sijainneen Arabia-huvilan mukaan.\n"Itämeren johtava taideteollisuuskeskus"\nArabianrannan kehittyminen "luovan teollisuuden keskittymäksi" sai vauhtia, kun v. 1995 Taideteollinen korkeakoulu, Helsingin kaupunki, kauppa- ja teollisuusministeriö, vakuutusyhtiö Varma, Metra, Hackmann ja Pop&Jazz konservatorio päättivät allekirjoittaa aiesopimuksen "Itämeren johtavan taideteollisuuskeskuksen" muodostamisesta Arabiaan. Pari vuotta tämän jälkeen perustettiin Arabianrannan kehitysyhtiö Art and Design City Helsinki Oy toteuttamaan tätä unelmaa.\n2000-luvulla luovan teollisuuden ja osaamisen merkitys on noussut koko suomalaisen kilpailukyvyn kannalta yhdeksi tärkeimmistä kulmakivistä. Arabianrannasta on tällä vuosituhannella kasvanut n. 4000 työntekijän ja 300 luovan alan yrityksen rypäs. Sinänsä hauska yksityiskohta, että pelkästään Arabian Tehtailla oli parhaimmillaan sama määrä työntekijöitä. Arabianrannassa yrittämisessä korostuukin yhdessä tekeminen, verkostoituminen ja läheinen yhteistyö myös alueen kuuden oppilaitoksen kanssa.\nArabianranta edustaa ekologisempaa elämäntapaa sovittamalla työpaikan, kodin ja vapaa-ajan kolmion kävelymatkan etäisyydelle toisistaan. Alueena Arabia tarjoaa monelle työpaikan lähellä kotia, mutta myös työympäristön murros, kehittynyt teknologia ja uudet välineet ovat vapauttaneet ihmiset konttoreista kotitoimistoihin. Viime vuosituhannen Business Park -ilmiö on jäämässä taka-alalle kaukaisine sijaintineen ja yksityisautoiluineen "uuden ajan yrityspuiston" tieltä. Arabian alue ja sen yritykset toteuttavat sekä yhteisöllistä että sosiaalista vastuuta, minkä takia aluetta voidaankin kutsua tulevaisuuden yrityspuistoksi.\nToimitiloja Arabiassa on tarjolla 1800-luvun tehdasmiljööstä uuteen Portaali Business Parkiin. Tilatarjonta on erikoistunut palvelemaan luovan teollisuuden yrityksiä ja niiden tarpeita. Kaikki toimitiloja myyvät ja vuokraavat tahot on lueteltu kohdassa "toimitilat".\nLuovien alojen yritysten yksi suurimpia toiminnan laajentamisen esteitä on, että kaikki pitää tehdä itse. Yrityshakemisto pyrkii kokoamaan eri alojen osaajia saman listan alle. Hakemistosta löytyy niin kirjanpitäjiä, lakimiehiä ja siivoojia kuin arkkitehteja, muotoilijoita ja suunnittelijoitakin. Näillä sivuilla voi esitellä myös omaa yritystään ja osaamistaan.\nYrityshaastatteluissa mennään syvemmälle yrityksen arkeen, kysytään yleensä sen omistajan tuntoja ja mietteitä arjesta ja joskus myös juhlasta. Yrityshaastatteluista saa hyvän kuvan yrittäjästä, varsinkin jos tarvitsee asiantuntemusta jollain alalla tai hakee uusia yhteistyökumppaneita. Mikäli haluat lisätä tietoa yrityksestäsi tai tiedät yrityksen josta olisi hyvä tehdä tällainen haastattelu, lähetä palautetta (linkki).


TYTTÄREN SUUSTA - OSA 2 | Metti Forssell | Elle\n23.10.2019 9 kommenttia\n“Mamma – milloin saan taas tehdä niitä kysymyksiä?”\nLilia rakastaa kun ig-storeissa häneltä kysellään kysymyksiä. Hänen mielestään niihin on kiva vastata ja yleensä tältä sanavalmiilta tytöltä ei muutamaa sekuntia kauempaa kestäkään vastauksia antaa. Kysymyksiä on teidän suunnalta aina sadellut valtavasti (kiitos siitä, teette pienen Lilian iloiseksi), mutta pikku-neiti ei luonnollisesti aina jaksa kaikkiin vastata. Niinpä päätimme yhdessä hänen kanssaan jakaa muutamia kysymyksiä täällä blogin puolella. Eilen iltapalapöydässä kyselin neidiltä teidän esittämiä kysymyksiä ja kirjoitin hänen vastaukset ylös.\nMikä on sinun lempipuuhaasi? Saada LOL.lleja ja kun mä paljastuksen jälkeen näen sen LoLin.\nMikä on sinun suurin haave? Saada koira. Sen nimi olisi Bella.\nMikä on paras leikki pikkuveljen kanssa? Tuhmasottapekka. Juostaan ja toinen ottaa kiinni.\nMikä on sun lempivaate? Mekot ja hameet. Tää kultanen hame ja sit se glitteri.\nMikä on sun lempiruoka? Spagetti ja kala.\nMikä on kivointa tehdä mamman kanssa? Mennä Stockalle. (omg :D)\nMikä on mamman hienoin vaate? Muistatko kun mulla oli päällä se yks kerta se sun mekko, muistatko. Se pinkki niin se.\nMikä on sun lempiväri? No pinkki ja sininen tietysti mamma.\nMitä mamma sanoo aina sulle? Älä vingu. (haha okei pakko ottaa huumorilla tämä vastaus :D)\nOnko se teidän uusi mökki kiva? On, koska sinne ei tuu kärpäsiä ja myggoja (hyttysiä) ja sellaisia.\nTykkäätkö käydä dagiksessa? Joo siellä leikin kavereiden kanssa ja askartelen.\nMikä tekee sinut onnelliseksi? Kun saa lelun ja kun mamma ja pappa vie meidät HopLopiin.\nMikä tekee sinut surulliseksi? No kun Lucas kiusaa ja kun sä tuut raivoks ja pappa tulee vihaseks.\nMitä mamma tekee työkseen? Bloggaa. Mitä se tarkoittaa? No tekee blogia. Niin mutta mitä se tarkoittaa, minkälaista työtä mamma tekee? En tiedä.\nMitä pappa tekee työkseen? Fotboll. Ja valmentaja. Puhaltaako pappa sitten sitä pilliä (ääntelee miten pilliin vihelletään)\nMiten sä oot oppinut niin hyväksi meikkaajaksi? Oon opetellu meikkipäällä ja sitten myös mammalta. Sain mammalta sellasen kiiltävän mitä laitetaan tähän.\nMikä on sun lempilelu? No LOL.llit tietysti.\nTykkäätkö viettää aikaa isovanhemmilla? (kuiskaa mulle – mamma mikä on isovanhemmat?) Ai niin! Tykkään totta kai. Mummilla ja Kari-vaarilla ja sitten Lassi-vaarilla ja Annella. Tai sitten mummulla ja fafalla. Tykkään kaikista ja rakastan yhtä paljon ja silleen.\nMitä teet isovanhempien luona? No me leikitään ja sitten leivon Annen kanssa. Ja sitten piirrän ja joskus saan nukkua teltassa (mmm, okei? :D)\nParasta sun perheessä? Mamma ja pappa ja Lucas. Mä annan kaikille pusuhaleja.\nOnko ruudun toisella puolella muuten muita 5-vuotiaiden vanhempia? Ihan mieletön tämä ikä! Tuntuu, että kaikki uhmailut alkavat olla takanapäin ja 5-vuotiaan kanssa kaikki arkiset käytännön asiat (ruokailut, nukkumiset, leikit, pukemiset, peseytymiset jne.) sujuvat hienosti ja mutkattomasti. 5-vuotiailla on ihan parhaat jutut ja heidän kanssaan pystyy jo käymään kunnon keskusteluja. Nauran päivittäin vedet silmissä Lilian tarkkaavaisille huomioilleen ja nerokkaille vitseille. Dagiksessa kävimme kehityskeskustelun tiimoilta tätä samaa asiaa läpi – 5v on kuulemma yleisesti “ruusuinen ikä”, kun taas 6v/eskari on kuulemma taas hyppy päinvastaiseen. Saa nähdä mitä sieltä on ensi vuonna tulossa. Osaatteko 6v / eskarilaisten vanhemmat kertoa mitä on luvassa? (Toki hyvä muistuttaa tässä kohtaa, että jokainen lapsi on yksilö, eikä liikaa saa yleistää, että “kaikki 6 vuotiaat olisivat tietynlaisia”)\nPs. Aika tasan vuosi sitten Lilia teki edellisen “haastattelun” blogissani. Postauksen löydätte täältä!\nTAKAISIN TÖIDEN PARIIN ELLEN BLOGINI PÄÄTTYY\nJenni 24.10.2019 10:45\nMeillä eskarilainen poika ja käynnissä on todellinen itsenäistymisen ja vanhemmista irtautumisen aika! Aina ennen niin kiltti poika polkee jalkaa ja osoittaa mieltä. Mutta edelleen on kuitenkin se pieni lapsi joka kaipaa kainaloon. 💕\nMiu 24.10.2019 11:47\nNauti. 6v uhma voi olla pahempi iu murrosikä 😂\nSofia 24.10.2019 12:38\nLilia on kyllä mahtava tyyppi! ❤\nNoora 24.10.2019 13:11\nIhana tytär teillä ja kauniita kuvia<3\nEve 24.10.2019 17:56\nOmilla lapsillani on eskari ikä sujunut kaikinpuolin hyvin. Päiväkodista on siirretty koulun alaisuuteen uuteen isompaan ympäristöön. Lapset odotti muutosta innokkaasti. Eskarissa sai paljon uusia kavereita ja henkistä kasvua tapahtui huimasti. Mitään kiukuttelu/jumputus vaihetta ei ole ollut. Lapset oppii uusia asioita huimasti. Nuorimmaiseni on parhaillaan eskarissa ja nautin tästä ajasta, vielä ei tule hänelle kotiläksyjäkään😉\nNiina 24.10.2019 19:10\nMistä tämä sun valkoinen takki on? Aivan ihana! <3 En muista onko ollu aikaisemmissa postauksissa.\nMei 24.10.2019 20:19\nHauskoja ja rehellisiä vastauksia! 😀\nMeilläkin on 5-vuotias tytär ja hänen kanssaan kaikki on just nyt hirmu ihanasti. Hän on tosi hauska, empaattinen, keskusteleva ja kultainen pieni, mutta jo niin iso tyttö. 3-vuotias pikkuveli sen sijaan uhmistelee ja kiukuttelee ihan molempien edestä. Vaikka toisaalta osaa olla myös maailman suloisin pikkumies, kun tulee antamaan äidille pusuja yhtäkkiä kesken leikkien.\nMalla 26.10.2019 20:54\nMeillä tyttö täyttää 2vk päästä 5v ja on mahdottomampi ku koskaan tähän mennessä 😅 pikkusisaruksensa on 2,5v ja aivan yks enkeli tähän vajaa5v verrattuna.. Joka pv on lukuisia raivareita. Mut jospa se helpottas kun tulee tuo 5v oikeesti täyteen😄🙏\nPetra 27.10.2019 16:15\nMoi! Osui ja upposi tuo kommenttisi siitä kuinka 5-vuotiaasta 6-vuotiaaseen on iso harppaus; huomasin sen viettäessäni viikonlopun siskoni tyttären, 6 vee kanssa. Hänestä on selvästi nyt muotoutumassa jo pieni neiti. Oma tahto, tyyli ja identiteetti alkaa näkyä ja muodostua. Esimerkiksi ennen kaikesta vaaleanpunaisesta ja röyhelöisestä pitänyt tyyli on selvästi vaihtumassa enemmän hillitympään, kovasti halutaan myös olla niin kuin tätinsä (mistä minä kyllä nautin) 😀 <3 Herkkyys on nostanut myös eri tavalla päätään ja maailman epäkohtia bongataan herkemmällä silmällä, esimerkiksi ihmisten roskaaminen tai eläinten huono kohtelu. Upea ikä myös tuo 6 vuotta! Lopuksi voisin kysyä ihan toisesta teemasta; olisiko sinulla vinkkiä, missä korjata Helsingissä saffiano-nahkaista laukkua? Omaan Pradan saffiano nahkaiseen laukkuuni on tullut naarmu ja pohdin, että missä voisin luotettavasti käydä laukkua näyttämässä. Tuhannesti kiitoksia jo etukäteen jos ehdit tähän kysymykseen vastata 🙂


Dramaattinen tappio päätti Elias Kuosmasen olympiahaun MM-kisoissa – jury jyräsi mattotuomarit - MTVuutiset.fi\nDramaattinen tappio päätti Elias Kuosmasen olympiahaun MM-kisoissa – jury jyräsi mattotuomarit\nElias Kuosmanen Lehtikuva\nJulkaistu 16.09.2019 12:08\nElias Kuosmanen hävisi kreikkalais-roomalaisen painin MM-kisojen 97 kilon sarjan toisessa keräilyottelussaan Turkin Cenk Ildemille 2–3, dramaattisten loppusekuntien jälkeen. Tappio tiesi sitä, että Kuosmanen ei saanut Kazakstanin Nur-Sultanissa kisattavista MM-kisoista olympiapaikkaa.\nKuosmanen oli tappiolla 1–3, mutta kuusi sekuntia ennen loppua nousi kahden pisteen suorituksella tasoihin. Tasatulos olisi tuonut suomalaiselle voiton viimeisen pistesuorituksen ansiosta. Turkkilaisleiri kuitenkin haastoi tuomion, ja lopulta päätös oli, että Kuosmanen sai vain pisteen ja sitä myötä kitkerän tappion.\nKuosmanen painoi tappion jälkeen kasvonsa syvälle käsiin, ja sama oli reaktio myös vastuuvalmentaja Marko Yli-Hannukselalla. Tuomiota oli vaikea käsittää.\n– Se oli otteesta pakeneminen (Ildemiltä), ja minun mielestä sääntöjen mukaan se tuo varoituksen ja kaksi pistettä. Kaikki tuomarit matolla olivat samaa mieltä, mutta jury päätti kuitenkin noin. En tiedä, näin tämä nyt meni, Yli-Hannuksela kertoi epäuskoisena Kazakstanista.\nPaikka Tokion olympiapaineihin olisi auennut sijoituksella kuuden parhaan joukkoon, ja tuohon joukkoon Kuosmanen olisi päässyt voittamalla keräilyissä kolme ottelua eli Ildemin jälkeen vielä Iranin Mohammadhadi Saravin. Nyt Tokion olympiahaaveen toteuttaminen jää ensi kevään varaan.\n– Euroopan karsinnoissa on silloin jaossa kaksi paikkaa ja maailman karsinnoissa myös kaksi paikkaa, Yli-Hannuksela kertoi.


Elämästäni Ossin kanssa: Pientä iltapuuhaa\nSiinä on sitten reilut neljä kiloa korvasieniä. Noin paljon en ole eläissäni nähnyt muualla kuin torimyyjän pöydällä. Naapurini toi minulle. Nyt sitten pitää ryhtyä keittelemään ja pilkkomaan. Paljon on paljon, ja minulla on vain neljän litran kattiloita. Vähintään kahteen kertaan nuo herkulliset, myrkylliset sienet on keitettävä, ennenkuin se myrkky on (varmasti?) hävinnyt. Gyromitriini taisi olla sen myrkyn nimi....\nLähettänyt Marja-Leena klo 16.50\nAikku 7. toukokuuta 2012 klo 19.40\nTässä tohinassa on aivan unohtunut, että korvasieniaika alkaa olla käsillä. Täällä saadaan varmaan vielä odottaa pari viikkoa ennen kuin satoa voi alkaa etsiä.\nÄitini keitti sienet aina kolmeen kertaan eli kerta vielä kiellon päälle. Tämä on jäänyt mieleen, vaikka nuorena ei niin paljon nuo kotihommat kiinnostaneetkaan (paitsi, että olin kova leipomaan kaikenlaista).\nterkkuja! t. Aikku ja Olli-vinkuvonku\nMarja-Leena 7. toukokuuta 2012 klo 21.04\nNiitä korvasieniä on kertakaikkiaan niin mahdoton määrä, että nyt saa kaksi kertaa keittämistä riittä. Pistin pakasterasian maalarinteippiin, että keitetty kaksi kertaa ja varmaan keitän kerran vielä ennenkuin laitan niistä ruokaa. Ikinä itse en ole luonnosta löytänyt sellaisia määriä korvasieniä, että olisin viitsinyt poimia:) Hyviähän ne ovat ja tämän saaliin naapurini (siis tuosta 2 kmn päästä) poimi ihan talonsa ympäriltä:) Ilmeisesti sienet viihtyivät heidän karikkeessaan. Vinkuvonku-Ollille rapsutuksia ja teille terveisiä!!\nEllieli 7. toukokuuta 2012 klo 19.42\nNo siinäpä riittää puuhaa hetkeksi aikaa. Mut siis mä luulin että sieniä kasvaa (luonnossa) vain syksyllä. Mulle kun riittää nuo kaupan herkkusienet, niin en tiedä oikeista sienistä mitään. Joten viisaampi tyytyä niihin. Mutta herkuttele sinä vain sienisaaliillasi, kun varmasti osaat ne laittaakin. Toivottavasti Ossi ei pääse käpälöimään niitä, ettei tule masu pipiksi. Rapsuja Ossille ja mukavaa alkanutta viikkoa!\nMarja-Leena 7. toukokuuta 2012 klo 21.10\nHuomiseksi jäi vielä yksi keittosatsi. Karmea homma, vaikka ehkä vaivannäkö joskus sitten kannattaa. Korvasieni on tietääkseni ainoa sieni joka kasvaa keväällä. Nythän se on ollut "tapetilla" sen takia, että sen kaupallinen käyttö meinataan kieltää. No saa nähdä jääkö aikeeksi. Enpä tiedä onko Suomessa kukaan kuollut korvasienimyrkytykseen. Valkoinen kärpässieni sen sijaan on viime vuosina tappanut joitakin.\nOn nuo eläimet sen verran fiksuja, että yleensä ne eivät koske mihinkään myrkylliseen. Terveisiä teille!\nUnknown 7. toukokuuta 2012 klo 21.54\nA-P-U-V-A!! Siis niitä on jo...mars metsään menee hän...ehkä kuitenkin odotan aamuun :D\nMarja-Leena 7. toukokuuta 2012 klo 23.47\nMetsään hop, hop, jos yhtään tiedät paikkoja:) isoimmat olivat tooooooosi isoja. Taidan hakea siltä Karilta vähän maata ja heitellä nuo kaikki kannat tuohon pienelle 50 metrin pätkälle metsätietä, jolla ei kävellä eikä ajella. Josko saisin oman korvasienifarmin. Metsästä en noita korvasieniä ole koskaan löytänyt. Ei sen puoleen minua vähän epäilyttää ne sienet vaikka olenkin ne nyt kahteen kertaan jo keittänyt:)\nSohvi 8. toukokuuta 2012 klo 0.19\nEdellisen vastauksen viimenen lause voisi olla omasta suustani, joten jätän korvasienet kerääjille. Kerran olen maistanut erään ammattikokin tekemää korvasienikastiketta ja olihan se tosi hyvää. Luotin vaan siihen, että ne oli tosiaan keitetty tarpeeksi useasti. No ollaan tässä hengissä :)\nMarja-Leena 8. toukokuuta 2012 klo 14.59\nSiksipä en jaksa noita keväisiä herkkuja haeskellakaan. Nyt kun noin vaivattomasti sain hirmuisen satsin, niin pitäähän ne käsitellä. Varmaan keitän ne vielä ennen ruuaksilaittoa kolmanteen kertaan. Kummasti ne kutistuivat. Tulikohan niitä 6 tai 7 pakasterasiallista?\nLuulen, että olen henkissä vielä niiden sienten syönninkin jälkeen. Panostan kuitenkin tatteihin, kanttarelleihin ja suppilovahveroihin sitten syksyllä. Ai niin ja mustiin torvisieniin. Olen aikaisemmin tainnut kirjoittaakin, etten itse kerää mitään keiteltäviä sieniä. Syön toki, jos joku on nähnyt vaivaa laittaakseen niitä. Appi osaa tehdä ihanaa sekasienisalaattia. Mjamm\nKaunis Nelli 8. toukokuuta 2012 klo 8.05\nMinäkin jätän korvasienien etsiskelyn muille. Olen korvasienikeittoa kyllä joskus syönyt ja hyvä on mutta tuo myrkyllisuus arveluttaa. Tatteja rakastan!\nMarja-Leena 8. toukokuuta 2012 klo 15.01\nTatteja rakastan minäkin. Niin kronkeli olen kuitenskiin, että tattien pitää olla herkkutatteja!!\nKristiinaS 8. toukokuuta 2012 klo 12.18\nKorvasienen kasvattamista varten tarvii kaivaa kuoppa (taisi olla syvä kuoppa) laittaa pohjalle sanomalehteä ja sitt täyttää kuoppa hiekalla. Ehkä seuraavana tai sitä seuraavana sitt saa saalista. Asiaa ehkä auttaa jos tosiaan laitat nuo roippeet sinne kuoppaan, tai kyll kait niis roippeissa täytyis itiöitä olla.\nHyvää on korvasieni mutta kun maassa kasvaa niiiin monta myrkytöntä sientä niin en ole noita kerännyt, tai siis en oo edes etsinyt, varmaan löytäisin.\nMarja-Leena 8. toukokuuta 2012 klo 15.04\nTäytyy kokeilla sitä sanomalehtijuttua. Heittelen nuo kannat sinne kanssa. Tuo pieni tienpätkä, jota tosiaan ei käytetä on aika hiekkamaata. Jos sinne parin vuoden päästä pelmahtaa mahtava korvasienipelto, niin sitten kerään pois:) Metsään minäkin menen vain oikeastaan suppilovahveroiden takia:)\nannamari 8. toukokuuta 2012 klo 20.08\nWAU, mikä saalis!\nMinä en ole mikään suuri korvasienifani, mutta syön kyllä, jos jossain tarjotaan. Muista sienistä tykkään tosi paljon.\nPitääkö noita korvasieniä muuten jotenkin erityisesti putsata poimujen väleistä? Voiko niissä olla matoja, etanoita ja/tai hiekkaa?\nIhanan kesäinen päivä ollut meillä tänään. Mites siellä Kirkkonummella?\nTerkkuja ja Ossille rapsuja! <3\nMarja-Leena 8. toukokuuta 2012 klo 20.22\nNiitä on tosiaan hirmuisesti. Pakasteesta täytyy nyt aina välillä tehdä korvasienimuhennosta jonkun lisukkeeksi. Itse asiassa yllätyin niiden siivoamisen helppoudesta. Hiekka oli jalantyngässä, jonka napsaisin kokonaan pois. Etanoista varoiteltiin sienikirjassa, mutta yhtään etanaa en nähnyt niitä sieniä pilkkoessani kattilaan. Täällä on ollut tosi kauniin keväinen päivä. Lämmin ja aurinkoinen. Tytöille Ossilta virtuaalipusut.\nSirpa 8. toukokuuta 2012 klo 22.15\nOOOH mikä määrää!\nMä oon muutaman löytäny aikoinaan entisen asuinpaikan läheltä, tais olla litran verran. Mie oon kanssa vähän epäileväinen noitten suhteen vaikka hyvää se muhennos onkin.\nAurinkoista ja lämmintä oli täälläkin, pihahommissa piti olla:(\nLöysin tuolta jo valkovuokkojakin ihan avautumassa ja keltavuokot myös!\nOssille rapsutuksia ja pusuja:)t.Tiitu\nMarja-Leena 9. toukokuuta 2012 klo 0.01\nMun mies tosiaan sanoi, että nämä Karin keräämät sienet kasvoivat ihan niiden talon ympärillä, korvasienimetsänä No he ovat pari vuotta sitten rakentaneet sen talon ja se on sellaista hiekkaista maata niin taisivat korvasienet villintyä kasvamaan:) Tiitulle hyvänyön suukot kuorsaavalta Ossilta:)\nKristiinaS 10. toukokuuta 2012 klo 18.41\nAivina . . .ootko kysyny TaitoShopista, ihan ku mä olisin esim. Tampereen Taitossa nähny.\nKyselen tutuilta, jotka ehkä tietää.\nKristiinaS 10. toukokuuta 2012 klo 18.45\nOssin aatoksia osa 7\nOssin aatoksia osa 6\nOssi täyttää vuosia:)


Kiinteistömittausten avulla päivitetään rakennus- ja huoneistorekisteriä. Kiinteistömittauksissa lasketaan rakennusten määrä kiinteistöllä ja kerätään perustiedot rekisteristä puuttuvista, yli 4 m² suuruisista rakennuksista. Rakennus- ja huoneistorekisteristä puuttuvista rakennuksista määritetään sijainti, käyttötarkoitus/rakennustyyppi, ulkomitat ja korkeus sekä arvioidaan valmistumisajankohta ja tieto varusteesta sähkö.\nKiinteistömittaukset tehdään kiinteistö kerrallaan alueittain. Niillä kiinteistöillä käydään, joissa karttatietojen mukaan on rekisteristä puuttuvia rakennuksia. Kiinteistömittaukset etenevät reittisuunnitelmassa ilmoitettujen teiden mukaisessa järjestyksessä. Mittaus ei vaadi toimenpiteitä kiinteistöjen omistajilta.\nKiinteistöinventoinnissa jatketaan maastomittauksia Myllymäentien pohjoispäässä. Seuraavana mittauksessa vuorossa Myllymäentien, Ähtärin radan / Valkeajärventien ja Simsiöntien välinen alue.\nMittauksia suoritetaan sään salliessa. Mikäli tontille pääsy ei ole talvisaikaan mahdollista, mittaus suoritetaan myöhemmin keväällä/kesällä.\nMITTAUSTEN TILANNE (päivitetty 14.2.2018):\nReittisuunnitelma; tulevat mittaukset:\nMyllymäentien itäpuoli Hirvikyläntien risteyksestä Myllymäelle päin, Palorannantie, Myllyniementie, Sivihiekantie, Savilahdenpolku, Huhta-ahontie, Lintulantie\nHanhiniementie, Myllykuja, Auralantie, Mikinniementie, Kalmonsuontie, Talvimäentie, Haapalantie, Valkeäjärventien pohjoispuoli välillä Myllymäentie-Ähtärin rata, Kiviniementie, Suojärventie, Vähä Suojärventie\nJouhtimäentie, Lankkuantie, Koivukoskentie, Mikontie, Kettuperäntie\nValmiit kiinteistömittausten alueet 2017:\nVuoden 2017 aikana mittaukset on suoritettu asemakaava-alueen ulkopuolella seuraavilla alueilla:\nValkeaniemi, Kolhontien varsi, Valkealahti, Tyrisevän ympäristö, VT 23 eteläpuoli välillä Keuruu-Haapamäki, Multiantien ja Myllymäentien välinen alue, Myllymäentien itäpuoli Hirvikylän risteykseen asti\nValmiit kiinteistömittausten alueet 2016:\nVuoden 2016 aikana mittaukset on suoritettu asemakaava-alueen ulkopuolella Keuruun itä-alueilla.\nKeurusselän itäpuoli ja Multiantien (58) itäpuoli kattaen seuraavat mm. alueet: Ampiala, Asunta, Huttula, Kaleton, Pohjoislahti, Airolahti, Huhkojärvi, Häkkinen, Manniskylä, Raja-aho, Roosinpohja, Hautala, Jukojärvi, Kukkamo, Mahlakorpi\nKiinteistöinventoinnin tavoitteena on kerätä kaikkien Keuruulla sijaitsevien rakennusten perustiedot ja saattaa rakennus- ja huoneistorekisteriä ajan tasalle. Ajantasaiset ja tarkastetut rakennustiedot välitetään edelleen väestötietojärjestelmän (VTJ) rakennus- ja huoneistorekisteriin.\nTeemu Pekkanen, rakennustarkastaja, puh 0400 984 783 (teemu.pekkanen@keuruu.fi)\nRakennuksen käyttötarkoitus/rakennustyyppi määritetään Tilastokeskuksen rakennusluokituksen mukaisesti: http://www.stat.fi/meta/luokitukset/rakennus/001-1994/index.html\nKiinteistöverotuksesta löytyy lisätietoa mm. Verohallinnon sivuilta: http://vero.fi/fi-FI/Syventavat_veroohjeet/Kiinteistoverotus


> Suomen sää ja vuodenajat\nSuomen sää ja vuodenajat on digitaalinen oppimateriaali, jonka kertomus Suomeen muuttavasta Jamarista on maahanmuuttajalapselle helposti samaistuttava. Materiaalissa on huomioitu valmistavan opetuksen tarpeet niin tiedollisesti kuin suomen kielen oppimisenkin kannalta. Käytetty kieli on yksinkertaista, kaikki käsitteet opiskellaan toiminnallisesti ja tärkeimpiä sanoja toistetaan runsaasti eri yhteyksissä. Materiaali sisältää lisäksi perustietoa sään elementeistä visuaalisesti näyttävällä tavalla ja itse tekemällä ja kokemalla oppimiseen tulee uudenlaista eloa.\nAsiasanat: ukkonen säänennustus pilvet lämpötila (kooste) tuuli sääennusteet sade säähavainnot sää vuodenajat sääilmiöt ilmansuunnat\n> Points of the compass\nAsiasanat: englannin kieli ilmansuunnat kompassit\n> Ilmansuunnat (perunakellari)\nAsiasanat: ilmansuunnat maantiede kartat\nKäsittelee perusvuorovaikutukseen liittyvää kieltä, kuten tervehtimistä, hyvästelyä ja esittäytymistä. Harjoittaa kertomaan perusasioita itsestä ja kysymään vastaavia asioita keskustelukumppanilta. Aihepiirit kattavat myös perheen ja lähimmät ihmissuhteet, ja kurssilla opitaan selviytymään yksinkertaisista arkipäivän viestintätilanteista. Painottaa puheviestintää. Kurssin sisältöön kuuluvat myös lukusanat, ajanmääreet, ammatit ja ilmansuunnat.\nAsiasanat: sukulaiset tervehdykset lukusanat kieli ja kielet saksan kieli perhe (ilmiöt) ilmansuunnat ammatit esittelyt kohteliaisuus saksan kieli etäopetus perustaidot kielten opetus lukio Opetushallitus


Ei ostettavissa toistaiseksi\nVenäjän keskuspankki on määrännyt keskeyttämään kaikkien ulkomaisten osaketoimeksiantojen toteuttamisen Moskovan pörssissä. Osakekaupan keskeyttäminen koskee myös suomalaisia sijoitusrahastoja, jotka sijoittavat venäläisiin osakkeisiin.\nOP-Rahastoyhtiö Oy:n hallitus on päättänyt 17.6.2022 lakkauttaa OP-Venäjä-sijoitusrahaston. Rahaston kaupankäynti, merkinnät ja lunastukset ovat olleet keskeytettyinä helmikuun 28. päivästä alkaen.\nViimeisin vahvistettu arvo rahastolle on perjantailta 25.2.2022. OP-Venäjä -sijoitusrahaston ostot ja myynnit ovat toistaiseksi keskeytetty myös OP-Henkivakuutuksen vakuutuksissa.\nLue lisää OP-Venäjä -sijoitusrahaston lakkauttamisesta\nRaaka-aineiden tiukka sidos politiikkaan Venäjällä lisää niihin sijoituskohteina liittyvää poliittista riskiä. Sijoittajan kannalta onkin järkevää tarkastella Venäjän markkinoita myös muista lähtökohdista. Keskiluokan kasvu ja vaurastuminen antaa vauhtia kotimarkkinavetoisille sijoituskohteille, kuten rahoitus- ja vähittäiskaupan alalla toimiville yrityksille. OP-Venäjä tarjoaa mahdollisuuden osallistua yhdellä sijoituksella laajasti Venäjän markkinoiden kasvuun. Sijoituksia voidaan tehdä myös sellaisiin muun maalaisiin yhtiöihin, joille salkunhoitajan arvion mukaan Venäjä on keskeinen markkina-alue. Lisäksi korkeintaan neljännes rahaston arvosta voidaan sijoittaa muiden aikaisemmin Neuvostoliittoon kuuluneiden maiden osakemarkkinoille.\nKehittyville markkinoille sijoittavat rahastot palvelevat sijoittajia, jotka tavoittelevat korkeaa tuottoa voimakkaasti kasvavilta kehittyviltä markkinoilta. OP-Venäjä soveltuu pitkäjänteiselle ja riskiä sietävälle sijoittajalle, joka luottaa Venäjän talouskasvua tukevaan raaka-aineiden hintojen nousuun pitkällä välillä. Sijoittajan on tärkeää huomioida, että rahaston tuottokehitys voi vaihdella huomattavasti markkinatilanteiden mukaan, ja sen riskitaso on lähtökohtaisesti korkeampi kuin kehittyneille markkinoille sijoittavalla rahastolla. Rahastoa suositellaan ensisijaisesti sijoittajalle, joka aikoo lunastaa osuutensa rahastosta aikaisintaan yhdeksän vuoden kuluttua.\nMoskovan pörssi edelleen kiinni ulkomaisille sijoittajille\nKoska ulkomaisten osaketoimeksiantojen toteuttaminen Moskovan pörssissä on edelleen keskeytetty, OP-Venäjä -sijoitusrahaston merkinnät ja lunastukset on rahaston sääntöjen 9§:n nojalla väliaikaisesti keskeytetty kunnes rahastoa koskevat kaupankäynnin rajoitteet on purettu ja kaupankäynti on jälleen mahdollista. Lisäksi OP-Venäjä -sijoitusrahaston arvonlaskenta on rahaston sääntöjen 14§ nojalla toistaiseksi keskeytetty, sillä rahaston sijoituskohteille ei ole saatavilla luotettavia arvoja. Viimeisin vahvistettu arvo rahastolle on perjantailta 25.2.2022.\nVenäläisten yritysten tulevien kassavirtojen ennustettavuus on tällä hetkellä poikkeuksellisen heikko, jolloin myös luotettavan arvostuskuvan muodostaminen on erittäin haastavaa. Nykyiset osakekurssit eivät välttämättä heijasta todellisuutta, koska ulkomaiset sijoittajat eivät pysty toimimaan Moskovan pörssissä. Tällä hetkellä ei ole tietoa siitä, milloin ulkomaisten sijoittajien kaupankäynnin rajoitukset puretaan.\nVenäläisten yhtiöiden lisäksi rahaston salkussa on jonkin verran myös kazakstanilaisia yhtiöitä, joiden liiketoimintojen oletamme sujuvan venäläisiä yhtiöitä paremmin nykyisessä toimintaympäristössä.\nOsuuden arvo (25.02.)\nKumulatiivinen tuotto (25.02)\nOP-Venäjä A −21,67 % −37,86 % −35,36 % −20,93 % −2,76 % +0,76 %\nVertailuindeksi −25,29 % −41,39 % −37,99 % −25,17 % −4,00 % −1,26 %\nOP-Venäjä A −0,75 % +0,34 % +45,05 % −11,52 % +25,02 % −35,27 %\nVertailuindeksi −11,56 % +4,08 % +45,51 % −9,73 % +21,74 % −37,95 %\nOP-Venäjä A 51,31 % -0,40 -


Siltatyöt jatkuvat vilkkaana\nMaastorakentajilla on edessään jälleen vilkas sillanrakentamisen ja korjaamisen kausi. Pohjois-Pohjanmaan, Kainuun ja Lapin alueilla yhtiö tekee siltojen ylläpitourakoita vuoden 2020 aikana noin 1,4 miljoonalla eurolla, kertoo työpäällikkö Matti Helaakoski Suomen Maastorakentajilta.\nPohjois-Pohjanmaan ely-keskuksen kanssa on solmittu 2-vuotinen sopimus ”Siltojen pienet korjaustyöt Pohjois-Pohjanmaa ja Kainuu 2020-21”. Urakassa on optiomahdollisuus vielä vuodelle 2022. Ensimmäisenä työt käynnistyivät huhtikuussa Haapavedellä Joutennivan sillalla, ja yhteensä kohteita on vuositasolla noin 30.\nLapin ely-keskuksen kanssa tehtyyn sopimukseen ”Lapin siltojen ylläpitourakka 2020, KU” sisältyy reilut 30 siltakohdetta Lapin alueella.\n– Kalajoen keskustassa Valtatie 8:lla alkaa toukokuun lopulla Isonsillan remontti, jossa uusitaan sillan pintarakenteet. Kohde on liikennejärjestelyiden osalta haastava. Kalajoen Isonsillan sopimussumma on noin 0,7 miljoonaa euroa. Työt valmistuvat kuluvan vuoden syksyllä, Matti Helaakoski kertoo.


Samsung navigaattori – Internet ja tietokoneet\nHome / Samsung navigaattori\nOsaiskohan joku kertoo että mistä saan ladattua puhelimen navigointi-ohjelman takaisin, kun poika oli näppäillyt puhelinta ja hukannut koko. Millainen tuo navigointi on verrattuna Nokian navigaattoriin? Aiempi puhelin oli Nokia ja sen navigaattori oli huomattavasti näitä kahta parempi. Eli mikä olisi hyvä navigaattori androidiin.\nSygic oli hyvä, mutta loppui 14pvä kokeillu versio. HERE WeGosta löydät reittiohjeet kaikkia kaupungin liikkumistapoja varten. Olitpa liikkeellä polkupyörällä, autolla, kimppakyydillä, taksilla tai linja-autolla, . Sijainnin jakaminen Glympse-palvelulla: yksityistä, suojattua ja turvallista. Ei mikään ihme, sillä jokaisella on pätevä navigaattori taskussaan. FI -sivustolla matkapuhelin navigaattori.\nMulla olis käyttämätön Galaxy S Wifi 5. Galaxy Jsopii kaikille, jotka haluavat viettää aikaa yhdessä perheen ja ystävien kanssa. Siinä on suuri, veitsenterävä näyttö ja todella hyvä kamera, joka . Moi, Ostopaketissa oli ilmainen navigaattori. Voiko tätä siis käyttää pelkällä gps:llä euroopasssa. Navigaattori yrittää muodostaa yhteyden puhelimeen automaattisesti. Viikon sovellus: Aja hiljaa -navigaattori pyrkii suojelemaan lapsia.\nSamsung Galaxy Smini i91298342016. SAMSUNG GALAXY SEDGE 4G ÄLYPUHELIN MUSTAGalaxy Sedgen. TOMTOM GO5WORLD GPS-NAVIGAATTORI Liikennetilanne muuttuu . Saat aina käyttöösi uusimmat kartat. Ei ole tavatonta että navigaattori-kännykän omistaja saa usean sadan tai . Siinä on sormenjälkitunnistin, metallirunko ja lasipinta myös takakannessa.\nToimiiko Sygic-navigaattori Galaxy Gio:lla Android 2. Tuoreilla kartoilla ryyditetty solakka 5-tuumainen navigaattori, joka johdattaa sinut perille aina optimaalisimmalla tavalla. Aseta älypuhelin tai navigaattori tukevasti auton tuulilasiin tällä yleismallisella autotelineellä. Edge Touring toimii kuin auton GPS-navigaattori, mutta sen kartat ja ominaisuudet on suunniteltu erityisesti navigointiin pyörällä.\nTomTom Go 61on suurella näytöllä varustettu navigaattori joka sisältää elinikäiset maailman kartat. Super AMOLED -näytössä on erinomainen kontrasti, terävät yksityiskohdat ja eloisat värit; Kevyt ja ohut metallikehyksinen .\n← Puinen pöytä Hiiri pelit →


Omistajaohjaus ja sen puute Savonlinnassa suhteessa Sosterin kuntayhtymään – Reima Härkönen\nSosterin kuntayhtymähallituksen puheenjohtaja on lehtitiedoissa tuonut esille ihmetyksensä siitä, että Savonlinnan kaupunginhallitus puuttuu Sosterin sisäisiin asioihin viitaten tietenkin tähän Panu Peitsaron virkajärjestelyyn.\nAikoinaan uuteen kuntalakiin sisällytettiin omistajaohjausta säätelevä pykälä (kuntalaki 410/2015) 46 §. Omistajaohjaus tarkoittaa sen mukaan toimenpiteitä, joilla kunta omistajana tai jäsenenä myötävaikuttaa yhtiön ja muun yhteisön hallintoon ja toimintaan.\nKuntalain valmisteluasiakirjoissa korostetaan sitä, että ohjauksen kohteena olevan yhteisön tulee ottaa toiminnassaan huomioon omistajansa ilmaisema tahto ja tavoitteet. Edelleen korostetaan, että ohjauksen kohteena olevan yhteisön toimintaa koskeva erityislainsäädäntökään ei muodosta estettä sille, että kunta tavoittelee vahvaa ja aktiivista omistajuutta, jonka seurauksena omistajaohjauksen kohteena oleva yhteisö toimii kunnan strategisten tavoitteiden suuntaisesti. (HE 268/2014 vp., s. 171 – 173).\nSavonlinnan kaupunginhallituksen olisi tullut antaa kokouksessaan 25.1.2021 vahva omistajaohjausmääräys Sosterille ajankohtaisena olleen ja myöhemmin laittomaksi osoittautuneen virkajärjestelyn suhteen. Savonlinnan kaupungin edellyttämä sopeuttaminen sosiaali- ja terveyspalvelujen ostomäärärahaan ei kestä tällaista toimintaa.\nTämä ohjaus tarvitaan myös siksi, koska Sosterin kuntayhtymähallitus ei kykene huolehtimaan suurimman omistajansa eli Savonlinnan kaupungin tahtotilan ja tavoitteiden toteuttamisessa. Sosterin toimet virkajärjestelyssä ovat vastoin joulukuussa 2020 hyväksyttyä Savonlinnan kaupungin taloussuunnitelmaa vuosille 2021-2024.


Jätemylly tiskialtaaseen – Selkäkipu ja kinesioteippaus\nUncategorized/ July 28, 2010 / admin\nBiomyllyn etuja: 1) Biojätteen kerääminen kodin biojätesäiliöön vaatii biohajoavan pussiin tai monimutkaisen sanomalehtitaitoksen, tilaa tiskialtaan alla. Waste Master on ekologinen talousjätteiden käsittelijä kotitalouskäyttöön. Tiskialtaan alle asennettava laite jauhaa jätteet veden mukana jätevesihuollon .\nTiskialtaan alle asennettava laite jauhaa jätteet veden mukana jätevesihuollon. Säästät jopa jätehuollon kustannuksistasi Waste Master jätemyllyn avulla! Mistä löytyisi kunnon amerikkalaismallinen jätemylly keittiön tiskialtaan alle ? Jos kaikki tai enemmistö talouksista hankkii jätemyllyn ja alkaa.\nPaistinpannun huuhtelen tiskialtaassa ja yleensä käsin tiskaankin, rasvaa . Tiskialtaan pohjassa oleva jätemylly olisi biojätteelle hyvä ratkaisu, mutta Suomessa ei vielä hyödynnetä biojätettä biokaasun tuotantoon . Jätemylly IMC 5(Jätemyllyt, Keittiölaitteet, Esikäsittely) Omilla jaloilla seisova laite max 4asiakkaan ruokailupaikaan, sen kapasiteettina on noin 2kg . Jätemylly IMC 5(Jätemyllyt, Keittiölaitteet, Esikäsittely) Tiskialtaan alle kiinnitettävä laite max 2asiakkaan ruokailupaikaan, sen kapasiteettina on noin 100 . Suomessa ei tarvitse huolehtia lavuaarin jätemyllystä kuten. Liota lämpimään veteen ruokasoodaa tiskialtaassa tai vadissa ja laita . Tiskialtaasta löytyvä jätemylly on korvaamaton. Meillä oli sellainen Hawaijilla, mutta Portsmouthin kodista se puuttui.\nKeittiön ehdoton kingi on tiskialtaan pohjalla asustava jätemylly.\nKyseessä on tosi näppärä vempele, joka jauhaa ruuanjätteet mössöksi ja . Tiskialtaan viemäri ei ole jätemylly, joten älä huuhtele ruuantähteitä viemäriin. Tiskialtaan viemäriputken päällä kannattaa käyttää roskasihtiä joka kerää . Jätemylly sijaitsee tiskialtaan viemäriaukossa ja se surautetaan tarvittaessa katkaisijasta päälle, jolloin mylly silppuaa viemäriaukkoon nakatut . Tiskialtaan alle asennettava laite jauhaa jätteet veden mukana jätevesihuollon käsiteltäväksi, jossa se erotellaan ja . Käytännöllinen muovinen huuhtelukulho pieneen altaaseen. Intran jätemylly on varmatoiminen ja helppokäyttöinen. Tuote ei sovellu jätemyllyllä varustettuihin viemäreihin, vessanpönttöön tai vanhalle ja vahingoittuneelle emali- ja kromipinnalle.\nLisäksi kaksi nelijalkaista jätemyllyä pitää huolen, ettei edes biojätettä juuri.


Aikuisten ompelukerhossa saa itkeä ja kiroilla | Me Naiset\nAikuisten ompelukerhossa saa itkeä ja kiroilla\nUuden taidon lisäksi voi saada yhteisön, jossa purkaa surunsa ja ilonsa.\nKolme vuotta sitten äänekoskelainen Ira Blomberg-Kantsila, 42, ei todellakaan harrastanut mitään ompelua.\n– Niin kuin monille käy eri taitojen kanssa, olin kouluajoista asti uskotellut itselleni, etten osaa ommella.\nJotain uutta teki kuitenkin mieli opetella. Kollega Heidi Pitkänen oli loisto-ompelija, joka vakuutti Blomberg-Kantsilalle, että tämäkin voi oppia ompelemaan. Niinpä he keräsivät pienen joukon nelikymppisiä naisia, linnoittautuivat yhden heistä kotiin koko viikonlopuksi ja ryhtyivät opettelemaan. Ensimmäisenä viikonloppuna ommeltiin yöt läpeensä.\n– Taisimme ehtiä saunaan yhdeltä yöllä. Se oli ollut kahdeksasta saakka lämmin.\nNyt naisjoukko kokoontuu ompeluviikonloppuun kolmisen kertaa vuodessa. Siellä syntyy valmiista kaavoista ja kotimaisten suunnittelijoiden kankaista vaatteita niin naisille itselleen kuin miehille ja lapsillekin. Viime viikonloppuna Valio-myrsky vähän haittasi ompelua Konginkankaalla, kun yhden naisen mökin päälle kaatui puu.\nSilti mekkoja syntyi. Ohessa syötiin trendikkäästi pataleipää, shakshukaa ja tapaksia, ja ehdittiin paljuunkin. Jo kello 23.\n– Ompeluakin tärkeämpää on ystävyys, joka tässä on kehittynyt. Viikonlopuissa saa kiroilla, itkeä tai olla hiljaa, jos haluaa.\nKun yhden isä kuoli viime talvena, muut ompelivat hänelle lohtupeiton.\n– Oma äitini on joutunut tänä aikana laitoshoitoon, ja sitä olen itkenyt ommellessa paljon.\nNyt Blomberg-Kantsila osaa ommella vuoritetun takin, jossa on vetoketju ja napillinen tuulilista.\n– Pöydillä saattaa olla yhteensä kymmenen konetta, ja se kankaiden määrä on käsittämätön, Blomberg-Kantsila kuvailee.\nMitenkäs koulusta tuttu inhokkitoiminto harsiminen?\n– Me ei harsita mitään!\nMitä tehdä, kun puolison työ tai harrastus menee parisuhteen edelle?\nTämä harrastus kampittaa stressin


KISKA.FI (BETA) KÄYTTÖ- JA TOIMITUSEHDOT\nKiska.fi on verkkopalvelu, joka välitttää elintarvikkeiden ja kuljetuspalveluiden osto- ja myyntitoimeksiantoja.\nKiskassa elintarvikkeiden tuottajat esittelevät ja myyvät tuotteitaan ostajille. Kiska välittää myös kuljetuspalveluita ja tarjoaa ostajalle mahdollisuuden valita itselleen sopivimman tavan ostettujen tuotteiden olviankkimiseksi haltuunsa. Kiska toimii välittäjänä osapuolten välillä ja kehittää kaupankäynnissä tarvittavaa teknologiaa, kumppaniverkostoa sekä prosesseja sujuvan palvelukokemuksen tuottamiseksi.\nKiska toimii Ostajan palautekanavana, sekä välittäjänä tuotteiden ja palveluiden laatua ja asiakaskokemusta koskevissa kiistatilanteissa. Kiska kehittää jatkuvasti palvelun kautta myytävien tuotteiden tarjoamaa ja valvoo Kiskan kautta myytävien tuotteiden ja palveluiden laatua.\nNämä ovat Wahwa Research & Insight Oy:n, Y-tunnus: 2663273-5, jäljempänä (”Wahwa”) käyttöehdot, jäljempänä (“Käyttöehdot”) www.kiska.fi –verkkokaupalle (jäljempänä ”Kiska”).\nNäitä Käyttöehtoja sovelletaan Kiskasta ostettujen tuotteiden ja palveluiden kauppaan ostajan (“Ostaja”), elintarvikkeiden tuottajan (“Tuottaja”), kuljetuspalveluita tarjoavan toimijan (“Kuljetuspalvelu”), sekä Kiskan välillä.\nKäyttämällä Kiskaa hyväksyt nämä Käyttöehdot ja ymmärrät niiden sitovan sinua. Mikäli et suostu näihin Käyttöehtoihin tai niiden mahdollisiin muutoksiin, älä käytä Kiskaa.\nYksityisyydensuojamme koskee ostamisen yhteydessä antamiasi tietoja sekä muita käyttäjää koskevia tietoja. Lisätietoja yksityisyydensuojastamme saat lukemalla tietosuojakäytäntömme.\nVerkkokaupasta ostaminen Beta-testausvaiheessa\nBeta-testauksessa Wahwa testaa Kiskassa myytävien tuotteiden ja palveluiden kysyntää sekä Checkout -maksupalvelun toimivuutta WordPress / WooCommerce verkkokauppa-alustalla.\nOstoksia voit tehdä ilman rekisteröitymistä. Ostoksien tekemistä varten Ostajan tulee olla täysi-ikäinen ja täysivaltainen. Ostajalla on oltava käytössään Checkout -palvelun hyväksymä verkkopankki, joihin hänellä on laillinen käyttöoikeus.\nOston yhteydessä Ostajan on annettava oikeelliset nimi- ja osoitetiedot, sekä tuotteiden toimittamista ja ostamiseen liittyvää yhteydenpitoa varten toimiva sähköpostiosoite sekä puhelinnumero. Tilausvahvistus ja kuitti, jossa tuotteet palvelut ja verot ovat eriteltynä, toimitetaan Ostajalle vain sähköpostitse (Ks. 9. Hinnat, verot ja kuitti). Puhelinnumeroa tarvitaan tuotteiden toimitusta koskevaan kiireelliseen yhteydenpitoon (Ks. 5. Tuotteiden toimitus).\nTuotteiden toimitus, omistusoikeuden siirtyminen ja toimituksesta sopiminen\nTuotteet toimitetaan Ostajalle tilauksen yhteydessä ilmoitettavaan toimitusosoitteeseen toimituspäivän aikana kello 11-21 välillä.\nTuotteiden toimittaminen ja omistusoikeuden siirtyminen Tuottajalta Ostajalle edellyttää Ostajan, tai Ostajan edustajan allekirjoitusta tuotteen vastaanottamisesta. Tuotteita ei täten voida jättää toimitusosoitteeseen ilman asianmukaista kuittausta Ostajalta tai Ostajan edustajalta.\nBeta-testauksen aikana Kiska varaa oikeuden neuvotella Ostajan kanssa toimitusajankohdasta ja -paikasta, mikäli toimitusosoite ja -aika eivät ole mahdollisia toteuttaa Kiskan käytettävissä olevien ajojärjestelyiden puitteissa. Tässä tapauksessa Kiska pyrkii olemaan yhteydessä Ostajaan hänen antamiaan yhteystietoja käyttäen mahdollisimman nopeasti sopiakseen uudesta toimitusajasta tai paikasta.\nMikäli Ostajaa ei tavoiteta, tai uutta toimitusjärjestelyä ei muista syistä saada sovituksi, Kiskalla on oikeus palauttaa kauppahinta täysimääräisenä Ostajalle ja perua kauppa. Kaupan perumisesta toimituksen vastaanottamiseen liittyvistä syistä kauppahinnan palauttamisen lisäksi ei makseta erillistä korvausta, eikä Kiska vastaa kauppasumman ylittävistä muista välillisistä tai välittömistä vahingoista.\nOstajan velvollisuudet ja vastuut\nKiska edellyttää Ostajalta myötävaikutusta toimituksen onnistuneeseen vastaanottamiseen. Ostajan, tai hänen edustajansa, vastuulla on oltava tavoitettavissa ilmoitetussa toimituspaikassa sovittuna toimitusaikana. Niin ikään edellytetään Ostajan olevan tavoitettavissa antamastaan puhelinnumerosta ja tarkistaneen puhelimen ja liittymän olevan toimivia, kytkettynä päälle sekä yhteydessä verkkoon toimituspäivänä.\nJos Ostaja tai Ostajan edustaja ei ole paikalla vastaanottamassa toimitusta sovittuna aikana, toimituksesta vastaava Kuljetuspalvelu on yhteydessä Ostajaan käyttäen annettuja yhteystietoja. Mikäli Ostaja ei ole paikalla vastaanottamassa tuotteita 5 minuutin kuluessa yhteydenottoyrityksestä, Kuljetuspalvelulla on oikeus toimitusaikataulussa pysymisen varmistamiseksi jättää tuote toimittamatta ja jatkaa matkaa seuraavaan toimitusosoitteeseen.\nToimittamattomien tuotteiden osalta Kiskan asiakaspalvelu yrittää saman päivän aikana tavoittaa Ostajan ja mahdollisuuksien mukaan suunnitella ajojärjestelyn loppupäivän osalta siten, että toimitus saadaan hoidettua.\nMikäli Ostajaa ei tavoiteta tai uudesta toimituksesta muista syistä saada sovittua Kuljetuspalvelun toiminta-ajan puitteissa saman päivän aikana, Kiska voi veloittaa tilauksen hinnan täysimääräisenä ja pidättää itselleen omistusoikeuden tuotteista korvauksena menetetystä ajasta, hukatuista kuljetusresursseista ja ylimääräisistä käsittelykuluista.\nTuotteiden pidättämisestä Ostajan puutteellisen myötävaikutuksen perusteella ilmoitetaan Ostajalle sähköpostilla Oston yhteydessä annettuun osoitteeseen. Mikäli asiakas haluaa kiistää tuotteiden pidätyksen tulee hänen olla välittömästi ilmoituksen saatuaan yhteydessä Kiskan asiakaspalveluun ja sovittava poikkeusjärjestelyistä tuotteiden toimittamiseksi. Näiden ehtojen myötä Ostaja hyväksyy, että poikkeusjärjestelyt ovat aina neuvottelun varaisia, eivätkä aina saatavilla tuotteiden pilaantuminen, varastointimääräykset ja Kuljetuspalveluiden saatavuus huomioiden.\nTapauksissa, joissa tuotteen toimitusta ei voida suorittaa sovitusti muista kuin Ostajan myötävaikutuksen puutteesta johtuvista syistä Kiska sitoutuu palauttamaan tuotteen kauppahinnan Ostajalle täysimääräisenä. Esimerkkejä tämän kaltaisista tilanteista ovat kuljetuksen myöhästyminen sovitusta ajasta liikenne- ja sääolosuhteiden tai onnettomuuden johdosta, jne. Kiskan asiakaspalvelu tekee kaikkensa järjestääkseen toimituksen perille, mutta mikäli Ostajaa ei tavoiteta, tai uutta toimitusjärjestelyä ei muista syistä saada sovituksi, Kiskalla on oikeus pakottavista syistä palauttaa kauppahinta täysimääräisenä Ostajalle ja perua kauppa.\nKauppahinnan palauttamisen lisäksi Kiska ei ole velvollinen maksamaan muita erillistä korvauksia, eikä Kiska vastaa kauppasumman ylittävistä muista välillisistä tai välittömistä vahingoista.\nVahingot, laatuvirheet ja reklamaatiot\nOstajan Kiskasta ostamien tuotteiden omistusoikeus siirtyy Tuottajalta Ostajalle toimituksen yhteydessä Ostajalta, tai Ostajan edustajalta, pyydetyn toimitusasiakirjan kuittaavan nimikirjoituksen myötä.\nOmistusoikeuden siirtymiseen asti tuotteen vahingoista ja laatuvirheistä vastaa Kiska Tuottajan ja Kuljetuspalvelun kanssaan tekemiensä sopimusten mukaisesti. Ostaja ei ole velvollinen ottamaan vastaan, tai maksamaan viallisia tuotteita.\nOstaja on kuitenkin velvollinen myötävaikuttamaan onnistuneeseen kauppaan tarkistamalla tuotteet ja niiden moitteettomuuden ilmeisten vikojen, kuten rikkinäisten pakettien, tai virheellisten toimitusmäärien havaitsemiseksi ennen Omistusoikeuden siirtoa allekirjoituksellaan. Mahdollisiin rikkoutumisiin ja muihin laatuvikoihin Ostajan tulee siis ensisijaisesti puuttua toimituksen yhteydessä, huomauttamalla tuotteen kuljetuksesta vastaavalle Kuljetuspalvelun edustajalle ja kieltäytymällä vastaanottamasta viallisia tuotteita.\nMikäli Kuljetuspalvelun edustaja ei kykene ratkaisemaan tilannetta vaihtamalla viallisen tuotteen, tai Ostaja havaitsee tuotteessa olevan vahinkoja tai laatuvirheitä vasta tuotteiden kuittaamisen jälkeen on Ostajan oltava asian huomattuaan viipymättä yhteydessä Kiskan asiakaspalveluun. Kiska pyrkiii kaikin keinoin huolehtimaan Ostajan tilauksen täyttämisestä, mutta mikäli tämä ei ole mahdollista Kiska palauttaa rahat niiden ostosten osalta, joiden kunnosta tai laadusta asiakas on reklamoinut aiheellisesti ja viipymättä tuotteen luonnollinen säilyvyys huomioiden.\nKauppahinnan palautuksen lisäksi erillisiä korvauksia ei makseta, eikä Kiska vastaa kauppasumman ylittävistä muista välillisistä tai välittömistä vahingoista.\nKaikissa tuotteiden ja palveluiden laatua koskevissa asioissa Ostajan on syytä aina olla ensisijaisesti yhteydessä Kiskan asiakaspalveluun, joka pyrkii mahdollisuuksiensa puitteissa ratkaisemaan sekä tavanomaiset, että poikkeukselliset tilanteet asiakastyytyväisyyden takaamiseksi. Kiskan asiakaspalvelun yhteystiedot löytyvät Kiskan vekkosivuilta, tilausvahvistuksesta, sekä ostoskuitista.\nTilauksen peruuttamisoikeuden käyttö, määräajat ja menettely\nKoti- ja etämyyntiä säätelevää Kuluttajasuojalain kuudetta lukua ei sovelleta sopimukseen, joka koskee elintarvikkeiden tai muiden päivittäistavaroiden yksittäisiä toimituksia kuluttajan asuntoon tai työpaikalle säännöllisesti toimivan jakelujärjestelmän avulla. Kiskasta ostettuja moitteettomia elintarvikkeita ei siis voi palauttaa niiden vastaanottamisen ja hyväksymisen jälkeen.\nVahinkojen ja laatuvirheiden osalta Ostajan tulee olla yhteydessä Kiskan asiakaspalveluun viipymättä virheen havaittuaan (Ks. 7. Vahingot, laatuvirheet ja reklamaatiot).\nKiskassa tehdyt tilaukset ovat lähtökohtaisesti sitovia, mutta Ostaja voi neuvotella Kiskan asiakaspalvelun kanssa tilauksen perumisesta ja kauppasumman palauttamisesta mikäli tilaus ei ole mennyt eteenpäin ja sitä maksettu Tuottajalle sekä Kuljetuspalvelulle. Yleisenä perumisen takarajana on kolme arkipäivää ennen toimitusta.\nEnnakkomyynnissä olevat tuotteet maksetaan Tuottajalle välittömästi, joka sitoutuu tuotteen ja kuljetuksen hankkimiseen. Näissä tapauksissa tilaukset ovat sitovia, eikä kauppasummaa voida tuotteen nopean pilaantumisen vuoksi palauttaa, vaikka Ostaja ei tuotetta voisikaan vastaanottaa. Mikäli sinulla on ennalta nähtävissä olevaa epävarmuutta ennakkoon varattavien tuotteiden haluamisen, tai niiden toimitukseen sitoutumisen osalta, älä osta ennakkomyyntituotteita Kiskasta.\nBeta-testauksen aikana toimitusalueena Kiska.fi ostoksille on PK seutu: Helsinki, Espoo, Vantaa, Kauniainen.\nHinnat, verot ja kuitti\nTilauksen kokonaishinta koostuu tuotteiden hinnoista, Kiskan perimistä käsittelykuluista sekä veroista. Beta-testauksen ajan kuljetukset ovat maksuttomia.\nOstamasi tuotteet veloitetaan tilaushetkellä ja saat ostoksistasi kuitin, joka toimitetaan ostoksen yhteydessä ilmoittamaasi sähköpostiosoitteeseen.\nEnnakkomyynnissä olevista tuotteista peritään ennakkovarausmaksu, joka on maksimihinta jonka asiakas sitoutuu tuotteesta maksamaan. Varaushinta pyritään asettamaan mahdollisimman lähelle toteutuvaa kauppahintaa. Hintamuutokset hyvitetään asiakkaalle toteuman mukaan. Beta testauksen aikana hintahyvitys tapahtuu käteisellä toimituksen yhteydessä.\nTarjottuja tuotteita on usein saatavilla vain rajoitettu erä. Sivustolla näet paljonko kutakin tuotetta on vielä saatavilla.\nMikäli teknisen virheen, tai muun syyn, takia maksat tuotteen, jota ei voida toimittaa Kiskalla on oikeus palauttaa kauppahinta täysimääräisenä Ostajalle ja perua kauppa. Kaupan perumisesta ei makseta erillistä korvausta, eikä Kiska vastaa kauppasumman ylittävistä muista välillisistä tai välittömistä vahingoista.\nOstoksen tehtyäsi saat sähköpostiisi tilausvahvistuksen ja kuitin. Tilausvahvistus sisältää tuotteiden toimittamista koskevaa tärkeää tietoa. Ostajan tulee tarkistaa vahvistuksessa olevat tiedot ja ilmoittaa mahdollisista virheistä viipymättä Kiskan asiakaspalveluun häiriöttömän toimituksen varmistamiseksi.\nWahwa pidättää oikeuden muuttaa Käyttäehtoja ilman ennakkovaroitusta. Ostaja hyväksyy ajantasaiset Käyttöehdot jokaisen oston yhteydessä.\nPidätämme oikeuden tehdä muutoksia Kiska.fi sivustoon. Voimme keskeyttää sekä palvelun, tai tehdä muutoksia sen osiin, milloin tahansa ilman erillistä ilmoitusta. Emme vastaa keskeytyksestä johtuvista välillisistä tai välittömistä vahingoista muutoin kuin toimittamattomien tilausten kauppasumman osalta.\nHyväksyt sen, että Kiskan sisältö on tekijänoikeuden alaista sisältöä. Mikäli ei toisin mainita, sinulla ei ole valtuuksia muuttaa, vuokrata, lainata, myydä, levittää tai luoda Kiskasta kokonaan tai osittain johdettuja töitä.\nYritykset päästä sisään Kiskan sivustolle ja sen sisältöön muilla keinoin kuin tuottamiemme käyttöliittymiemme kautta ovat kiellettyjä. Tietomurto- ja kalasteluyritykset ilmoitetaan poliisille.\nTilauksen toimitukseen liittyvissä asioissa olemme yhteydessä pääsääntöisesti sähköpostitse. Kiireellisissä asioissa voimme myös olla yhteydessä myös puhelimitse.\nKiska.fi sivuston kautta voidaan myös ilmoittaa yleisiä asioita ja esimerkiksi muutoksista tietosuojakäytöntöön tai näihin käyttöehtoihin.\nKunnioitamme muiden immateriaalioikeuksia, ja odotamme samaa käyttäjiltämme. Jos uskot, että aineettomia oikeuksiasi on Palvelussa loukattu, ilmoita ongelmasta Kiskan Beta-testauksesta vastaavan Wahwan asiakaspalveluun osoitteeseen kiska@wahwa.fi\nIlmoita Kiskan käyttöehtojen rikkomuksista Kiskan asiakaspalveluun osoitteeseen kiska@wahwa.fi, tai kirjallisesti sopimuksen yhteystiedoissa mainittuun postiosoitteeseen.\nWahwaa ja Kiskan beta-testausta koskevat riidat pyritään ensisijaisesti ratkaisemaan neuvottelemalla, mutta mikäli ratkaisua joudutaan hakemaan oikeustoimista käsittelypaikka on Helsingin käräjäoikeus.